cyanic-selkie/wikianc huggingface dataset:
ചെറുതേനീച്ച
പ്രത്യേകതകൾ
ചെറുതേനീച്ച വായുസഞ്ചാരമില്ലാത്ത പൊത്തുകളിലും പോടുകളിലും ആണ് സാധാരണ കൂടുകൂട്ടുന്നത്. ഒരു പ്രവേശനദ്വാരം ഒഴികെ എല്ലാ ഭാഗങ്ങളും അവ നിർമ്മിക്കുന്ന മെഴുക് ഉപയോഗിച്ച് അടക്കുന്നു. ഈ അരക്ക് നല്ല പശയാണ്. കൂട്ടിൽ മറ്റൊരു ജീവിക്കും പ്രവേശിക്കാനാവാതെ കാവൽക്കാർ നിൽക്കുന്നു. മറ്റിനം തേനീച്ചകളെ അപേക്ഷിച്ചു നോക്കിയാൽ, ഇവറ്റകൾക്ക് കുത്തുവാനുള്ള വിഷമുള്ളുകൾ ഇല്ലെങ്കിലും കടിച്ചും അസഹൃപ്പെടുത്തിയും ശത്രുക്കളെ തുരത്തു വാനുള്ള ഇവരുടെ കഴിവ് അപാരംതന്നെയാണ്. ആണീച്ചയുമായി ചേരുന്നവരെ മാത്രമേ പെൺ തേനീച്ചക്ക് പറക്കാൻ ശേഷി ഉള്ളു. അതിനുശേഷം അവ കൂട്ടിൽ തന്നെ കഴിയുന്നു. ചെറിയഗോളങ്ങൾ ആയി ആണ് തേൻ സൂക്ഷിക്കുന്നത്. ഒരു കൂട്ടിൽ ആദ്യം പൂമ്പൊടി, മുട്ടകൾ തേൻ ഇതാണ് ക്രമം.
ചെറുതേനീച്ച ഇനങ്ങൾ
സാധാരണകാണുന്ന ഈച്ചകളീൽ തന്നെ പല വിഭാഗങ്ങൾ ഉണ്ടെന്നാണ് പഠനങ്ങൾ പറയുന്നത്. പ്രധാനമായും 6 ഇനങ്ങളോളം ഇവയെ തിരിച്ചറിഞ്ഞിട്ടുണ്ട്.
വെളുത്ത് തേനീച്ച
ചെറുതേനീച്ചകളീൽ ത്തന്നെ വളരെ വലിപ്പം കുറഞ്ഞ (സാധാരണ ചെറുതേനീച്ചയുടെ നാലിൽ ഒന്നേ വരൂ ) നാണം കുണുങ്ങികളായ ഒരു പറ്റം ചെറുതേനീച്ചകളുണ്ട്. ഇത്തിരി ക്കുഞ്ഞന്മാരായി ഇവരുടെ തേൻ ഗോളങ്ങൾക്കും പൂമ്പൊടി അറകൾക്കും മെഴുകിനും (അരക്ക്) എല്ലാം വെളുത്ത നിറമാണ്. ചിറകുകൾക്ക് ഈയ്യക്കടലാസിന്റെ പോലുള്ള തിളങ്ങുന്ന നിറവും- എന്നാൽ ഉടലിന് ഇളം കറുപ്പുമാണ് ‘ശത്രുക്കളുടെ ആക്രമണമോ സാദ്ധ്യതയോ തിരിച്ചറിഞ്ഞാൽ കൂടിന്നുള്ളിൽ നിന്ന് പുറത്തിറങ്ങാതെ ഒളിച്ചിരിക്കുന്ന സ്വഭാവമാണിവയ്ക്ക് -നല്ല തെളിഞ്ഞ കാലാവസ്ഥയിൽ മാത്രമേ പൂമ്പൊടിയും തേനും ശേഖ രിക്കാൻ ഇവർ പുറത്തിറങ്ങാറുള്ളു. തുടർച്ചയായ മഴയോ ശൈത്യമോ വന്നാൽ കൂടിന്റെ വാതായനംപൂർണ്ണമായും അടച്ച് പുറത്തിറങ്ങാതിരിക്കാൻ ഇവർക്കു കഴിയും – വളരെച്ചെറിയ പ്രവേശനക്കുഴലും കൂവീച്ചയേക്കാൾ അല്പം മാത്രം കൂടി ഉടൽ വലിപ്പവും ഉള്ള ഇവരുടെ വാസ സ്ഥലം കണ്ടെത്തുകയെന്നത്ദുഷ്ക്കരമാണ് .മററു ചെറുതേ നീച്ച ക ളെപ്പോലെ ശത്രുക്കളെ കടിച്ചുതുരത്തുന്ന സ്വഭാവം ഇവർക്കുതിരേ യില്ല .അതുകൊണ്ടുതന്നെ എണ്ണത്തിൽ ഏറെയൊന്നുമില്ലാത്ത ഇവരെ പ്രകോപിപ്പിച്ചു കൂടി നുള്ളിൽനിന്നും പുറത്തിറക്കി കുപ്പിയിൽ കയററുന്ന വിദ്യ ഒട്ടും വിജയപ്രദ മല്ല .പല്ലിമുട്ടയുടെ നിറമുള്ള ചെറുമുട്ടകൾ, – ഒന്നു തൊട്ടാൽ ചിതറുന്ന ഉതിർമണികൾ ….!മുട്ടകളെ താങ്ങി നിർത്തുന്ന ചെറു തൂണുകൾ വിരളം.പശിമയും കുറവ് – ഇതു കൊണ്ടൊക്കെത്തന്നെ ഇവരുടെ കോളനികൾശേഖരിക്കുകയെന്നത് സൂക്ഷ്മതയോടെ ചെയ്യേണ്ടതും ശ്രമകരവുമാ ണ് .വളരെക്കുറച്ചു മാത്രമേ ഉള്ളുവെങ്കിലും ഇവർ ശേഖരിച്ചിരിക്കുന്ന തേൻ അതിവിശിഷ്ടവുംഅമൂല്യവും ഔഷധ പ്രാധാന്യം ഏറിയതുമാണ് .ആയൂർവ്വേധത്തിൽ നേത്രചികിത്സയ്ക്ക് ഏറ്റവും ഉത്തമ മായതേനും ഇതു തന്നെ ! പ്രകൃതിയുടെ ദ്രാവക സ്വർണ്ണ മെന്നാണല്ലൊതേനിനെ വിവഷിക്കപ്പെടുന്നത് എന്നിരിക്കിലും അതിലും ഏറെ അതിവിശിഷ്ടമായ തേൻ … ഇത്തരിയേഉള്ളൂവെങ്കിലും – ശേഖരിച്ചു വയ്ക്കുന്ന – കടിക്കാത്ത – വെള്ളിച്ചിറകുള്ള _നാണം കുണുങ്ങികളായ ഈ കുഞ്ഞിത്തേനീച്ചകളെ ‘പൊന്നീച്ച ” എന്നു നാമകരണം ചെയ്താലും അതൊട്ടും തന്നെ അധികമാവുകയില്ല
ചെറുതേനീച്ചയെ പിടിക്കാം
ഒരു ചെറു തേനിച്ച കൂട് ഉണ്ടാക്കാൻ ആദ്യം വീടിനു ചുറ്റും ഒന്ന് ചുറ്റി നടന്നു അവിടെ എവിടെ എങ്കിലും ചെറു തേനീച്ചയുടെ ഒരു ചെറിയ കൂട് ഉണ്ടോ എന്ന് നോക്കുക നമ്മുടെ വീടിൻറെ അടിത്തറയിൽ ഉള്ള ചെറിയ പോടുകളിൽ  ചെറു തേനീച്ച കാണും ഈ കൂട്ടിൽ ഉള്ള തേനീച്ചയെ ഒരു പെട്ടിയുടെ ഉള്ളിൽ കൂട് വക്കുവാൻ  പ്രേരണ കൊടുക്കുയാണ് നമ്മുടെ ലക്ഷ്യം ചെറു തേനീച്ചയുടെ കൂട് കണ്ടെത്തിയാൽ താഴെ പറയുന്ന കാര്യങ്ങൾ സംഘടിപിക്കുക
ആദ്യം പെട്ടിയിൽ രണ്ടു അറ്റത്തും ഒരു ദ്വാരം ഇടണം .ട്യൂബ് കടത്തുവാൻ പാകത്തിന് ഒരു ദ്വാരവും. തേനീച്ചക്ക് കടക്കുവാൻ പാകത്തിന് മറ്റേ ദ്വാരവും ഇടണം ഇനി പെട്ടി ചേർത്ത് വച്ച് ചുറ്റോടു ചുറ്റും സെല്ലോ ടേപ്പ് ഒട്ടിക്കുക
ഇനി നമ്മൾ കണ്ടെത്തിയ തേനീച്ച കോളനിയിലെ പൊക്കിൾ ഇളക്കി പെട്ടിയുടെ മുൻപിൽ ദ്വാരത്തിനു ചുറ്റും ഒട്ടിക്കുക .തേനീച്ചക്ക് പെട്ടിക്കുള്ളിൽ കയറുവാൻ വേണ്ടിയാണിത്
ഇനി വെള്ള ട്യൂബ് ഒരു വശം തേനീച്ച കൂടിനുള്ളിൽ കടത്തി m സീൽ പൊതിയുക ഇനി വെള്ള ടുബിന്റെ മറു വശം നമ്മുടെ പെട്ടിയുടെ മറ്റേ അറ്റത്തുള്ള ദ്വാരതിലുടെ ഉള്ളിൽ കടത്തി അവിടെയും m സീൽ ഒട്ടിക്കുക
ഇനി കൂടിനു ചുറ്റും ഒരു കല്ല്‌ കൊണ്ട് പതുക്കെ ഒന്ന് തട്ടി കൊടുത്താൽ തേനീച്ച പതുക്കെ പെട്ടിയിലേക്ക് ട്യൂബ് വഴി വരുന്നത് കാണാം
ഉച്ച സമയത്തെ ഇത് ചെയ്യാവു. രണ്ടു ദിവസം കഴിയുമ്പോൾ തേനീച്ചകൾ വരവും പോക്കും പുതിയ പെട്ടിയിലുടെ ആക്കും പെട്ടി അനക്കാതെ ഒരിടത്‌ ഉറപ്പിക്കുക .മഴ കൊള്ളാതെ ഇരിക്കാൻ ഒരു പ്ലാസ്റ്റിക്‌ ഷീറ്റ് ഉപയോഗിച്ച് പെട്ടി പൊതിയാം
ചെറുതേൻ മറ്റു തേനുകളേക്കാൾ വിശേഷപ്പെട്ടതാണ്. ചെറുതേൻ സാധാരണ പിഴിഞ്ഞ് എടുക്കാറുണ്ട്എങ്കിലും അത് തെനിൻറെ ഗുണം കുറയ്ക്കുന്നു. അതിൻറെ പുംപൊടിയും മുട്ടയുടെ ചില പദാർതങ്ങളും അതിൽ ചേരുന്നത് കൊണ്ടാണത്. സുരക്ഷിതമായ രീതി വെയിലത്ത്‌ വെച്ച് ചൂടാക്കി എടുക്കുക എന്നതാണ്. ഒരു സ്റ്റീൽപാത്രത്തിൽ ചരിച്ചുവെച്ചു വെയിൽ കൊള്ളിച്ചാൽ തേൻ മാത്രമായി ഊറി വരുന്നതാണ്.
തിലോത്തമ (2015 ചലച്ചിത്രം)
നവാഗതയായ പ്രീതി പണിക്കർ സംവിധാനം ചെയ്ത ഗോകുലം മൂവീസിന്റെ ബാനറിൽ ഗോകുലം ഗോപാലൻ നിർമ്മിച്ച്‌ ചിത്രമാണ് തിലോത്തമ. രചന നാരായണൻകുട്ടി കേന്ദ്ര കഥാപാത്രത്തെ അവതരിപ്പിക്കുന്നു  മനോജ്‌ കെ ജയൻ, സിദ്ദിക്ക്,, സോന നായർ,തെസ്‌നിഖാൻ,സുരഭി തുടങ്ങിയവരും ചിത്രത്തിൽ അഭിനയിക്കുന്നു  ദീപക് ദേവാണ് സംഗീതം. ഗോകുലം ഗോപാലനാണ് നിർമ്മാണം. .
കഥാംശം
നഗരത്തിലെ ഒരു പഞ്ചനക്ഷത്ര ഹോട്ടലിലെ ഗായികയും നർത്തകിയുമാണ് സുന്ദരിയായ റോസി(രചന) ദേവലോകത്തിലെ സുന്ദരികളായ നർത്തകിമാരിൽ ഒരാളായ തിലോത്തമയെ ഈ കഥാപാത്രം അന്വർത്ഥമാക്കുന്നു. അവളുടെ ജീവിതത്തിൽ വലിയ വഴിത്തിരിവുണ്ടാക്കിയ ഒരു കൊലപാതകത്തിന് അവൾക്ക് ദൃക്സാക്ഷിയാകണ്ടി വരുന്നു. കൊലയാളികൾ ഏറെ ശക്തരാണെന്ന് മനസിലാക്കിയ റോസി നഗരം വിടുന്നു. പല സ്ഥലങ്ങളിലായി പിന്നീട് റോസിക്ക് ഒളിവിൽ താമസിക്കണ്ടി വരുന്നു. അതിനിടയിൽ അവൾക്ക് നേരിടേണ്ടി വരുന്ന സംഭവങ്ങളാണ് സസ്പെൻസ് ത്രില്ലറായി അവതരിപ്പിക്കുന്നത്.
==താരനിര ==
ഗാനങ്ങൾ
ഗാനങ്ങൾ : ജയഗീത ഏങ്ങണ്ടിയൂർ ചന്ദ്രശേഖരൻ   ഈണം :ദീപക് ദേവ്
കാണുക
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
ഇമ ചന്ത
ഏഷ്യയിലെ ഏറ്റവും വലിയ സ്ത്രീകൾ മാത്രം നടത്തുന്ന ചന്തയാണ് മണിപ്പൂരിലുള്ള ഇമ കെയ്താൽ. (Ima Keithal - അമ്മയുടെ ചന്ത) 500 വർഷത്തിലധികം ഇതിനു പഴക്കമുണ്ട്.4000ലധികം സ്ത്രീകൾ ഇവിടെ സാധനങ്ങളുടെ വില്പനയ്ക്കെത്താറുണ്ട്. 'ലാലുപ് കബ' എന്നറിയപ്പെടുന്ന വ്യവസ്ഥപ്രകാരം പുരുഷന്മാർ ദൂരെയുള്ള കൃഷിയിടങ്ങളിലേക്ക് പണിക്കു പോയതിനെ തുടർന്ന് ഇവിടെയുള്ള കൃഷിയിടങ്ങളും കുടുംബവും നോക്കി നടത്തിയിരുന്ന സ്ത്രീകൾ ചേർന്ന് രൂപവത്കരിച്ചതാണ് ഇത്. ബ്രിട്ടീഷ് ഭരണസമയത്ത് ഇവിടെയുള്ള സ്ത്രീകളുടെ മേൽ കർശനവ്യവസ്ഥകൾ കൈക്കൊണ്ടതും പുറത്തുനിന്നുള്ള പുരുഷന്മാർ ഇവിടെ കച്ചവടം നടത്തുന്നതിനു സഹായമായി നിന്നതും നുപി ലാൻ (Nupi Lan - സ്ത്രീകളുടെ യുദ്ധം) എന്നറിയപ്പെടുന്ന കലാപത്തിനു കാരണമായിരുന്നു.
വർഗ്ഗം:മണിപ്പൂർ
യുഗെത്സു (ചലച്ചിത്രം)
പ്രധാന ബഹുമതികൾ
ജപ്പാനിലും പുറത്തും യുഗുത്സു നിരവധി നിരൂപകരുടേയും ആസ്വാദകരുടേയും ശ്രദ്ധ ആകർഷിച്ചു. സംവിധായകനായ മാർട്ടിൻ സ്കോസെസി തന്നെ ഏറ്റവും ആകർഷിച്ച ചിത്രങ്ങളിലൊന്നാണിത് എന്നഭിപ്രായപ്പെടുകയുണ്ടായി.
രാഗിണി
തെക്കേ ഇന്ത്യയിലെ ഒരു മികച്ച നർത്തകിയും ചലച്ചിത്ര നടിയുമായിരുന്നു രാഗിണി (1937-1976). തിരുവിതാംകൂർ സഹോദരിമാർ എന്നു പേരുകേട്ട ലളിത, പത്മിനി, രാഗിണിമാരിൽ ഇളയവളായിരുന്നു രാഗിണി. സഹോദരി പത്മിനിയോടുകൂടി രാഗിണിയുടെ സിനിമാ ജീവിതം 1950 കളുടെ മധ്യത്തോടുകൂടി ആരംഭിക്കുകയും ഹിന്ദി, മലയാളം, തമിഴ്, തെലുഗു എന്നീ വിവിധ ഇന്ത്യൻ ഭാഷാ ചിത്രങ്ങളിൽ അഭിനയിക്കുകയും ചെയ്തു. മറ്റു ദക്ഷിണേന്ത്യൻ നടികളെ പോലെ രാഗിണിയുടെ സിനിമാ ജീവിതവും ഹിന്ദിസിനിമയിലെ നൃത്തരംഗങ്ങളിൽ അഭിനയിച്ചുകൊണ്ട് ആരംഭിച്ചു. 1976-ൽ കാൻസർ രോഗബാധിതയായി രാഗിണി മരണപ്പെട്ടു.
പുറത്തേക്കുള്ള കണ്ണികൾ
വർഗ്ഗം:1937-ൽ ജനിച്ചവർ വർഗ്ഗം: 1976-ൽ മരിച്ചവർ വർഗ്ഗം:മാർച്ച് 27-ന് ജനിച്ചവർ വർഗ്ഗം:ഡിസംബർ 30-ന് മരിച്ചവർ
വർഗ്ഗം:ചലച്ചിത്ര അഭിനേതാക്കൾ വർഗ്ഗം:നർത്തകർ
കോളേജ് ഓഫ് അപ്ലൈഡ് സയൻസ് , കോഴിക്കോട്
സംസ്ഥാന സർക്കാരിന്റെ സ്വയംഭരണ സ്ഥാപനമായ ഐ.എച്.ആർ.ഡിയുടെ ആഭിമുഖ്യത്തിൽ 1993ൽ സ്ഥാപിച്ചതാണ് കോളേജ് ഓഫ് അപ്ലൈഡ് സയൻസ്, കോഴിക്കോട്. വിവര സാങ്കേതിക വിദ്യയിലും ഇലക്ട്രോണിക്സിലും ബിരുദ കോർസുകളുമായി തുടങ്ങിയ കോളേജിൽ നിലവിൽ  കംപുട്ടർ സയൻസ്, ഇലക്ട്രോണിക്സ്‌, ബി.സി.എ, ബി.കോം, ബി.എ,  M. Sc. ( Computer Science), Msc. (Electronics), M.C.A, M.com    എന്നീ കോർസുകൾ നടത്തപ്പെടുന്നു. കോഴിക്കോട് ബാലൻ. കെ. നായർ റോഡിൽ ആണ് ഈ കലാലയം.
വർഗ്ഗം:കോഴിക്കോട് ജില്ലയിലെ കലാലയങ്ങൾ
ശ്വേതൻ
വിരാടരാജാവിന്റെ പുത്രനാണ് ശ്വേതൻ. ഇദ്ദേഹം ഉത്തരന്റെ സഹോദരനായിരുന്നു. കോസലരാജകുമാരിയായ സുരഥയിൽ വിരാടന് ജനിച്ചവനാണ് ശ്വേതൻ. ഭാരതയുദ്ധത്തിൽ ഈ വീരൻ പാണ്ടവപക്ഷം ചേർന്ന് പോരാടി. ഇദ്ദേഹത്തിന്റെ സഹോദരനായ ഉത്തരനെ ശല്യർ കൊന്നപ്പോൾ, ഇദ്ദേഹം പകയോടെ ശല്യരെയും കൌരവപ്പടയെയും ആക്രമിച്ചു. ശല്യർ മരണത്തോടടുത്തപ്പോൾ ഭീഷ്മർ ഇടപെടുകയും, തുടർന്ന് ഭീഷ്മരുമായി ഇദ്ദേഹം പോരാടുകയും ചെയ്തു. പല ഘട്ടത്തിലും ഇദ്ദേഹം ഭീഷ്മരെ വധിക്കുമെന്ന് തോന്നിച്ചു. ഒടുവിൽ അവസരോചിതമായി ഭീഷ്മർ പ്രയോഗിച്ച ഒരു ദിവ്യാസ്ത്രമേറ്റ് ശ്വേതൻ മരിച്ചു വീണു.
അവലംബം
വർഗ്ഗം:മഹാഭാരതത്തിലെ കഥാപാത്രങ്ങൾ
മീരാ വാസുദേവ്
മീരാ വാസുദേവൻ (ജനനം: ജനുവരി 29, 1982) ഒരു ഇന്ത്യൻ ചലച്ചിത്ര അഭിനേത്രിയും മോഡലും ആണ്. മലയാളം, തമിഴ്, ഹിന്ദി, തെലുങ്ക് എന്നീ ഭാഷകളിലും അവർ തന്റെ അഭിനയവൈഭവം കാഴ്ചവച്ചിട്ടുണ്ട്. ബ്ലെസ്സി സംവിധാനം ചെയ്ത 2005-ൽ പുറത്തിറങ്ങിയ മലയാളചലച്ചിത്രമായ തന്മാത്രയിൽ നായികാ കഥാപാത്രം കൈകാര്യം ചെയ്ത നടിയാണ് മീരാ വാസുദേവ്. 2005ലെ എഷ്യാനെറ്റ് ഫിലിം പുരസ്ക്കാരങ്ങളിൽ മികച്ച നവാഗത നടിയ്ക്കുള്ള പുരസ്കാരം മീരാ വാസുദേവിനായിരുന്നു.
സിനിമകൾ
2020 “Kudumbavilakku Sumithra Malayalam
അവലംബം
വർഗ്ഗം:മലയാളചലച്ചിത്രനടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1982-ൽ ജനിച്ചവർ
കമ്മാരൻ നമ്പ്യാർ എന്ന അയാസ്‌ ഖാൻ
മൈസൂർ ഭരണാധിപനായിരുന്ന ഹൈദർ അലി, 1766-ൽ മലബാറിലേക്ക് വന്നപ്പോൾ മൈസൂരിലേക്ക് ആദ്ദേഹത്തിന്റെ കൂടെ പോയ ചിറക്കൽ ( ഇപ്പോൾ കണ്ണൂർ ജില്ലയിൽ ഉൾപ്പെടുന്ന ) കോവിലകത്തെ ഒരു രാജകുമാരനായിരുന്നു കമ്മാരൻ നമ്പ്യാർ എന്ന അയാസ്‌ ഖാൻ. ഇദ്ദേഹത്തെ "കുമാരൻ നമ്പ്യാർ," "വളളുവ കമ്മാരൻ" തുടങ്ങിയ നാമങ്ങളിലും ചരിത്ര രേഖകൾ പരിചയപ്പെടുത്തിയത്‌ കാണാം. ഏതായാലും ഈ കുമാരൻ നമ്പ്യാർ പിന്നീട്‌ ഇസ്‌ലാം മതം സ്വീകരിക്കുകയും തന്റെ പേര് മുഹമ്മദ് അയാസ് ഖാൻ എന്നാക്കി മാറ്റുകയും ഉണ്ടായി. ഹൈദർ അലി, അയാസിനെ ദത്തെടുക്കുകയും, തന്റെ സ്വന്തം പുത്രനായ ടിപ്പുവിന് നൽകി വന്നിരുന്ന അതേ പരിഗണനയും സ്നേഹവും വാത്സല്യവും നൽകിയതിനു പുറമേ, പ്രഗൽഭരായ ഫ്രഞ്ച്‌ ഓഫീസർമാരുടെ കീഴിൽ അയോധന കലകളിലും യുദ്ധ, രാഷ്ട്രമീമാംസകളിലും ഉന്നത വിദ്യാഭ്യാസവും അയാസ് ഖാനും നൽകി.
അയാസ്‌ ഖാൻ മുതിർന്നപ്പോൾ, ഹൈദരലി അദ്ദേഹത്തിന് "ശൈഖ്‌" പദവി നൽകി ആയ്യായിരം പടയുടെ അധിപനായി നിയമിക്കുകയും വിവിധ സ്ഥാനമാനങ്ങൾ നൽകി ആദരിക്കുകയും ചെയ്തു. പിന്നീട്‌ ആറായിരം പടയുടെ അധിപനാക്കി ഉയർത്തിയ അയാസിന് നിരവധി ജാഗീറുകളും ഹൈദരലി സമ്മാനിക്കുകയുണ്ടായി.
ഹൈദരലിയുടെ കീഴിൽ തന്നെ നിരവധി ഉയർന്ന സ്ഥാനമാനങ്ങൾ കരസ്ഥമാക്കിയ അയാസിനെ ഹൈദരിലെ തന്റെ രാജ്യത്തിന്റെ തന്ത്രപ്രദാനമായ ബിദനൂർ കോട്ടയുടെ അധിപനായും, പിന്നീട്‌ ബിദനൂർ സൂബ ( സംസ്ഥാനം ) യുടെ ഗവർണ്ണറായി ( സുബേദാർ / നവാബ് ) നിയമിക്കുകയും ചെയ്തു. ടിപ്പു ഉൾപ്പെടെയുളളവർ അദ്ദേഹത്തെ വളരെയേറെ ബഹുമാനത്തോടെ "ഹയാത് സാഹെബ്" എന്നാണ് അഭിസംബോധനം ചെയ്തിരുന്നത്‌. അതിന് കാരണം ഹൈദർ അയാസിനെ അത്രക്കധികം ഇഷ്ടപ്പെട്ടിരുന്നു/വിശ്വസിച്ചിരുന്നു എന്നതാണ്.
1779-ൽ ചിത്രദുർഗ കീഴടക്കിയ ശേഷം ഹൈദർ അവിടം മുഹമ്മദ് അയാസ് ഖാന്റെ സേനയ്ക്ക് കീഴിലാണ് നിലനിർത്തിയത്. ഒരിക്കൽ ആയോധന പരിശീലത്തിൽ ഏർപ്പെട്ടിരുന്ന അയാസിനെ നോക്കി ഹൈദരലി, "നീ അവനെ കണ്ടു പഠിക്കണമെന്ന്" പറഞ്ഞതായി ഒരു കഥ പ്രചാരത്തിലുണ്ട്‌. എന്നാൽ ഇതു സംബന്ധിച്ച രേഖകളൊന്നും ഇതു വരേയും ലഭ്യമായിട്ടില്ല. ഈ കഥ വെച്ചാണ് ടിപ്പുവും അയാസും ഹൈദറിന്റെ മരണ ശേഷം ശത്രുതയിലായിരുന്നു എന്ന് പ്രചരിപ്പിക്കപ്പെടുന്നത്‌. എന്നാൽ ഹൈദരലിയുടെ കാല ശേഷവും അയാസ്‌ ടിപ്പുവിന്റെ കീഴിൽ തന്നെ സുബേദാറായി കുറച്ച്‌ കാലം പ്രവർത്തിച്ചിരുന്നതായി ചരിത്ര രേഖകൾ വ്യക്തമാക്കുന്നു. ടിപ്പുവിന്റെ ഏറ്റവും വലിയ ട്രഷറികളിൽ ഒന്ന് നിലനിന്നിരുന്ന ബിദനൂർ കോട്ട കീഴടക്കാൻ ബ്രിട്ടിഷ് പക്ഷത്തേക്ക് കൂറുമാറി അവരെ സഹായിച്ചിട്ടും, ആ കോട്ട ടിപ്പു തിരികെ പിടിച്ചെടുത്തപ്പോൾ ബ്രിട്ടീഷുകാരോടൊപ്പം അയാസ്‌ ഖാനും മാപ്പു നൽകി. അദ്ദേഹത്തെ അവരോടൊപ്പം പോകാൻ അനുവദിക്കുകയാണ് ടിപ്പു ചെയ്തത്‌.
(ബിദനൂറിനെ സ്വതന്ത്ര സ്റ്റേറ്റാക്കി നിർത്താമെന്നും, അവിടുത്തെ ഭരണാധികാരിയാക്കി അയാസ്‌ ഖാനെ വാഴിക്കാമെന്നും, ബിദനൂർ ട്രഷറിയിലുളള വിലമതിക്കാനാവാത്ത മൈസൂരിന്റെ സമ്പത്തിൽ നിന്ന് വലിയൊരു ഭാഗം അദ്ദേഹത്തിന് നൽകാമെന്നും ഉറപ്പ്‌ നൽകിയാണ് അയാസിനെ ബ്രിട്ടീഷുകാർ തങ്ങളുടെ പക്ഷത്തേക്കടുപ്പിച്ചതെന്നും പറയപ്പെടുന്നു).
പിന്നീട് അയാസ്‌ ഖാൻ ബോംബെയിൽ ബ്രിട്ടീഷുകാരിൽ നിന്ന് ചെറിയ അടുത്തൂൺ (പെൻഷൻ) പറ്റി ജീവിത കാലം മുഴുവൻ ചെലവഴിക്കുകയാണുണ്ടായത്‌. പിന്നീടുളള അദ്ദേഹത്തിന്റെ ജീവിതം അടയാളപ്പെടുത്തുന്ന രേഖകളൊന്നും ലഭ്യമല്ല.
ഇതും കാണുക
കേരളത്തിലേക്കുള്ള മൈസൂരിന്റെ കടന്നുകയറ്റം
അവലംബം
വർഗ്ഗം:ടിപ്പു സുൽത്താൻ വർഗ്ഗം:മൈസൂർ രാജ്യം
ബങ്കുര സമ്മിലാനി മെഡിക്കൽ കോളേജ് ആൻഡ് ഹോസ്പിറ്റൽ
ലഘുചിത്രം| ബങ്കുര സമ്മിലാനി മെഡിക്കൽ കോളേജ് ഇന്ത്യൻ സംസ്ഥാനമായ പശ്ചിമ ബംഗാളിലെ ബങ്കുര ജില്ലയിലുള്ള ഒരു ആശുപത്രിയും മെഡിക്കൽ കോളേജുമാണ് ബങ്കുര സമ്മിലാനി മെഡിക്കൽ കോളേജ് ആൻഡ് ഹോസ്പിറ്റൽ.
ചരിത്രം
ബ്രിട്ടീഷ് ഭരണത്തിനെതിരായ സ്വരാജ് പ്രസ്ഥാനത്തിന്റെ ഭാഗമായി 1956-ൽ ബങ്കുര സമ്മിലാനി ട്രസ്റ്റ് സ്ഥാപിച്ചതാണ് നിലവിലെ രൂപത്തിലെ ബങ്കുര സമ്മിലാനി മെഡിക്കൽ കോളേജ്. മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ള 25 എംബിബിഎസ് മെഡിക്കൽ സീറ്റ് ഉള്ള ഈ കോളേജ് 1961-ൽ പശ്ചിമ ബംഗാൾ സർക്കാർ ഏറ്റെടുത്തു. 2009 മുതൽ ജനറൽ മെഡിസിൻ, ജനറൽ സർജറി, പീഡിയാട്രിക്‌സ്, ഗൈനക്കോളജി & ഒബ്‌സ്റ്റട്രിക്‌സ് എന്നിവയിലും 2010 മുതൽ പാത്തോളജി, പ്രിവന്റീവ്, സോഷ്യൽ മെഡിസിൻ എന്നിവയിലും എംസിഐ അംഗീകാരമുള്ള ബിരുദാനന്തര ബിരുദ കോഴ്‌സുകൾ ഔദ്യോഗികമായി അംഗീകരിച്ചു. അനാട്ടമി, ഫിസിയോളജി, ബയോകെമിസ്ട്രി, ഫാർമക്കോളജി, മൈക്രോബയോളജി, ഡെർമറ്റോളജി, റേഡിയോ ഡയഗ്‌നോസിസ്, ജനറൽ സർജറി (അധിക സീറ്റുകൾ), ജി ആൻഡ് ഒ (അഡീഷണൽ സീറ്റുകൾ), പീഡിയാട്രിക്‌സ്, അനസ്തേഷ്യ എന്നിവയിൽ കൂടുതൽ പിജി സീറ്റുകളും എംസിഐ 2013ൽ അനുവദിച്ചു. ഇപ്പോൾ ബിഎസ് മെഡിക്കൽ കോളേജിലെ ആകെ യുജി സീറ്റുകളും പിജി സീറ്റുകളും ഓരോ വർഷവും യഥാക്രമം 200 ഉം 78 ഉം ആണ്.
സ്ഥാനം
പശ്ചിമ ബംഗാളിലെ ബങ്കുര ജില്ലയിലാണ് ഈ സർക്കാർ സ്ഥാപനം സ്ഥിതി ചെയ്യുന്നത്. ഇതിന് ലോകെപൂർ മുതൽ ഗോബിന്ദനഗർ വരെ വ്യാപിച്ചുകിടക്കുന്ന രണ്ട് വലിയ കാമ്പസുകളുണ്ട്. അഡ്മിനിസ്‌ട്രേറ്റീവ് കെട്ടിടം, പ്രീ-ക്ലിനിക്കൽ ഡിപ്പാർട്ട്‌മെന്റുകൾ (ഫസ്റ്റ് പ്രൊഫസർ എംബിബിഎസ്), 180 വീതം ശേഷിയുള്ള രണ്ട് ലെക്ചർ തിയറ്ററുകൾ (ഇ-ക്ലാസ് റൂം സൗകര്യത്തോടെ), ഒപ്‌താൽമോളജി, കാർഡിയോളജി, ന്യൂറോളജി, ഡയാലിസിസ് യൂണിറ്റുകളുടെ ഒപിഡി/ ഇൻഡോർ സൗകര്യങ്ങൾ എന്നിവ സൂപ്പർ സ്പെഷ്യാലിറ്റി കാമ്പസിലാണ്. ആശുപത്രിയുടെ പ്രധാന കാമ്പസ്, പാരാ ക്ലിനിക്കൽ, ക്ലിനിക്കൽ ഡിപ്പാർട്ട്‌മെന്റുകൾ, ഓഡിയോ വിഷ്വൽ എയ്ഡുകളുള്ള മൂന്ന് ലെക്ചർ തിയേറ്ററുകൾ, ഇ-ക്ലാസ് റൂം സൗകര്യം (2x 180 ശേഷിയും 1x350 ശേഷിയും) ഗോബിന്ദനഗർ കാമ്പസിലാണ് സ്ഥിതി ചെയ്യുന്നത്. വിദ്യാർത്ഥികൾക്കും റസിഡന്റ് മാർക്കുമായി ഏഴ് ഹോസ്റ്റലുകളും സ്റ്റാഫ് ക്വാർട്ടേഴ്സുകളും രണ്ട് കാമ്പസുകളിലും സ്ഥിതി ചെയ്യുന്നു.
പ്രവേശനവും കോഴ്സുകളും
ഈ സർക്കാർ മെഡിക്കൽ കോളേജ് 2003 മുതൽ പശ്ചിമ ബംഗാൾ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിട്ടുണ്ട്. അതിനുമുമ്പ് കൽക്കട്ട സർവകലാശാലയിൽ നിന്ന് അംഗീകാരം നേടിയിട്ടുണ്ട്.
പുസ്തകശാല
ഗോബിന്ദനഗർ കാമ്പസിലെ നൂതൻ ഭാബൻ ബിൽഡിംഗിന്റെ മുകൾ നിലയിലാണ് ലൈബ്രറി (>25000 ചതുരശ്ര അടി വിസ്തീർണ്ണം) സ്ഥിതി ചെയ്യുന്നത്. ഏകദേശം 15,000-ത്തിലധികം മെഡിക്കൽ പുസ്തകങ്ങളും 3,000-ലധികം മെഡിക്കൽ ജേണലുകളും (പ്രതിവർഷം 120-ലധികം ശീർഷകങ്ങൾ) ഉണ്ട്. എയർകണ്ടീഷൻ ചെയ്ത കമ്പ്യൂട്ടർ വിഭാഗത്തിൽ യുജി വിദ്യാർത്ഥികൾക്കായി 40-ലധികം കമ്പ്യൂട്ടറുകളും റസിഡന്റ് ഡോക്ടർമാർക്കും ജീവനക്കാർക്കുമായി മറ്റൊരു 10 കമ്പ്യൂട്ടറുകളുണ്ട്. യുജി വിദ്യാർത്ഥികൾക്ക് (അകത്ത് 200 സീറ്റുകൾ, പുറത്ത് 150 സീറ്റുകൾ), പിജി വിദ്യാർത്ഥികൾക്ക് (78 സീറ്റുകൾ), ജീവനക്കാർക്കും (50 സീറ്റുകൾ) പ്രത്യേകം എയർകണ്ടീഷൻ ചെയ്ത വായനശാലകൾ ലഭ്യമാണ്. മുഴുവൻ ലൈബ്രറിയും വൈ-ഫൈ സോണാണ്, പൂർണ്ണമായും സിസിടിവി നിരീക്ഷണത്തിലാണ്.
ഇതും കാണുക
• Education in India
• Education in West Bengal
പുറം കണ്ണികൾ
വർഗ്ഗം:Coordinates on Wikidata വർഗ്ഗം:പശ്ചിമ ബംഗാളിലെ മെഡിക്കൽ കോളേജുകൾ
പെപ്റ്റൈഡ് വാക്സിൻ
ഒരു രോഗകാരിക്കെതിരെ ശരീരത്തിന് പ്രതിരോധം സൃഷ്ടിക്കാൻ സഹായിക്കുന്ന പെപ്റ്റൈഡ് അടിസ്ഥാനമാക്കിയുള്ള സബ്യൂണിറ്റ് വാക്സിൻ ആണ് പെപ്റ്റൈഡ് വാക്സിൻ. പെപ്റ്റൈഡ് വാക്സിനുകൾ പലപ്പോഴും സിന്തറ്റിക് വാക്സിനുകളാണ്, അവ രോഗകാരികളിൽ നിന്ന് സ്വാഭാവികമായി ഉണ്ടാകുന്ന പ്രോട്ടീനുകളെ അനുകരിക്കുന്നു. രോഗപ്രതിരോധ പ്രതികരണത്തിന് ഈ വാക്സിനുകൾ വളരെ കാര്യക്ഷമമാണ്. പരമ്പരാഗത പെപ്റ്റൈഡ് വാക്സിനുകൾ ശുദ്ധീകരണ രീതികളിലൂടെയാണ് തയ്യാറാക്കുന്നത്. പുനസംയോജന സാങ്കേതികവിദ്യയിലൂടെ പെപ്റ്റൈഡ് വാക്സിനുകൾ തയ്യാറാക്കുന്നു. ഉദാഹരണം: കോളറ വാക്സിൻ, എഫ്എംഡിവി വാക്സിൻ.
പകർച്ചവ്യാധി തടയുന്നതിന് പുറമേ, പെപ്റ്റൈഡ് വാക്സിനുകൾ ചികിത്സാ കാൻസർ വാക്സിനുകളായി ഉപയോഗിക്കാം, ഇവിടെ ട്യൂമർ അസോസിയേറ്റഡ് ആന്റിജനുകളിൽ നിന്നുള്ള പെപ്റ്റൈഡുകൾ ഫലപ്രദമായ ആന്റി-ട്യൂമർ ടി-സെൽ പ്രതികരണത്തിന് പ്രേരിപ്പിക്കുന്നു. സിന്തറ്റിക് ലോംഗ് പെപ്റ്റൈഡുകൾ (SLP) വിജയകരമായ ഫലങ്ങൾ വാഗ്ദാനം ചെയ്യുന്നു.
പുനർസംയോജന ഡിഎൻ‌എ സാങ്കേതികവിദ്യയിലൂടെ പെപ്റ്റൈഡ് വാക്സിനുകൾ
എന്നിരുന്നാലും, വളരെ ചെറിയ പെപ്റ്റൈഡുകൾ ചിലപ്പോൾ മതിയായ അളവിൽ ഇമ്യൂണോജെനിക് ആകണമെന്നില്ല, ഉദാഹരണത്തിന് 15 മുതൽ 20 വരെ അമിനോ ആസിഡുകൾ മാത്രം അടങ്ങിയിരിക്കുന്ന പെപ്റ്റൈഡുകൾക്ക് വലിയ പെപ്റ്റൈഡുകളേക്കാൾ രോഗപ്രതിരോധ ശേഷി കുറവാണ്. ചിലപ്പോൾ പെപ്റ്റൈഡ് എപ്പിറ്റോപ്പ് വളരെ ചെറുതായിരിക്കുമ്പോൾ, കൂടുതൽ ഇമ്യൂണോജെനിക് ആക്കുന്നതിന്, അഡ്ജുവന്റ് പോലുള്ള ഒരു കാരിയർ പ്രോട്ടീൻ ആവശ്യമാണ്.
പ്രതീകം (രസതന്ത്രം)
ലഘുചിത്രം|330x330ബിന്ദു|മൂലകത്തിന്റെ പ്രതീകം, അണുസംഖ്യ, പിണ്ഡസംഖ്യ എന്നിവ രേഖപ്പെടുത്തുന്ന രീതി
രാസ മൂലകങ്ങളെ സൂചിപ്പിക്കുന്ന ചുരുക്കെഴുത്താണ് ആ മൂലകത്തിന്റെ പ്രതീകം എന്ന് രസതന്ത്രത്തിൽ അറിയപ്പെടുന്നത് (ഇംഗ്ലീഷ്: symbol). ലാറ്റിൻ അക്ഷരമാലയിലെ ഒന്നോ രണ്ടോ അക്ഷരങ്ങൾ കൂട്ടിചേർത്താണ് മൂലകങ്ങളുടെ പ്രതീകങ്ങൾ എഴുതുന്നത്. എന്നിരുന്നാലും പ്രത്യേക സാഹചര്യങ്ങളിൽ ക്രമാനുഗതമായി മൂലകങ്ങളെ പ്രതീകവൽക്കരിക്കുമ്പോൾ 3 അക്ഷരങ്ങളും ഉപയോഗിക്കാറുണ്ട്.
ആദ്യകാലങ്ങളിൽ മൂലകങ്ങളുടെ പ്രതീകങ്ങൾ എഴുതിയിരുന്നത് അവയുടെ ഗ്രീക്/ലാറ്റിൻ പേരുകളെ അടിസ്ഥാനമാക്കി ആയിരുന്നു.
കുൻവാർ നാരായൺ
ഒരു ഹിന്ദി കവിയാണ് കുൻവാർ നാരായൺ(ജനനം 19 സെപ്റ്റംബർ 1927). 2005ലെ ജ്ഞാനപീഠം ലഭിച്ചു.
ജീവിതരേഖ
ഉത്തർ പ്രദേശിലെ ഫൈസലാബാദിൽ 1927 സെപ്റ്റംബർ 19ന് ജനിച്ചു. ലക്നൗ സർവകലാശാലയിൽ നിന്നും എം.എ പാസായി. 1966ൽ ഭാരതി ഗ്യോൻകയെ വിവാഹം ചെയ്തു. ഇംഗ്ലീഷ് പുസ്തകങ്ങൾ വിവർത്തനം ചെയ്തിട്ടുണ്ട്. 1995ലെ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
അവലംബം
വർഗ്ഗം:ജ്ഞാനപീഠം നേടിയ ഹിന്ദി സാഹിത്യകാരന്മാർ വർഗ്ഗം:1927-ൽ ജനിച്ചവർ വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
എം.സി. ജേക്കബ്
വ്യവസായ രംഗത്തെ സമഗ്ര സംഭാവനകൾക്ക് കേരളാ സംസ്ഥാന സർക്കാർ സമ്മാനിക്കുന്ന പ്രഥമ പുരസ്കാരം കരസ്ഥമാക്കിയ വ്യക്തിയാണ് '''എം. സി. ജേക്കബ്''' (ഏപ്രിൽ 22, 1933 - ജൂൺ 5, 2011). ആലുവായ്ക്കു സമീപമുള്ള കിഴക്കമ്പലത്തെ അന്നാ-കിറ്റക്‌സ് ഗ്രൂപ്പ് കമ്പനികളുടെ ഉടമയാണ് ഇദ്ദേഹം.
വ്യവസായം
thumb|right|250px|കിഴക്കമ്പലത്തെ അന്നാ കിറ്റക്സ് കമ്പനി (കിറ്റക്സ് ലിമിറ്റഡ്) 1968 - ലാണ് ഇദ്ദേഹം അന്ന-അലുമിനിയം എന്ന പേരിൽ കിഴക്കമ്പലത്ത് വ്യവസായം ആരംഭിക്കുന്നത്. പത്താം തരം വിദ്യാഭ്യാസം പൂർത്തിയാക്കിയ ഇദ്ദേഹം വ്യവസായ സംരംഭകൻ, ആയുർവേദ ചികിത്സകൻ, സാമൂഹിക സേവകൻ എന്നീ മേഖലകളിൽ പ്രശസ്തനാണ്. കമ്പനിയിലെ ജീവനക്കാർ ഇദ്ദേഹത്തെ ചാച്ചൻ എന്നാണ് ആദരപൂർവ്വം വിളിക്കുന്നത്. ഒരു കർഷക കുടുംബത്തിൽ ജനിച്ച ജേക്കബ് അമ്മ അന്നയുടെ പേരിലാണ് കമ്പനി ആരംഭിച്ചത്. ശുദ്ധമായ അലുമിനിയം പാത്രങ്ങളാണ് ആദ്യം പുറത്തിറക്കിയത്. അന്നാ - അലുമിനിയം കമ്പനി തുടങ്ങി എട്ടു വർഷങ്ങൾക്ക് ശേഷമാണ് സാറാസ് എന്ന പേരിൽ കറിപ്പൊടികൾ വിപണിയിലിറക്കിയത്. തുടർന്ന് 2 വർഷങ്ങൾക്ക് ശേഷം 1978-ൽ കിറ്റക്സ് (കിഴക്കമ്പലം ടെക്സ്റ്റയിൽസ് എന്നതിന്റെ ചുരുക്ക രൂപം) എന്ന ബ്രാൻഡിനു തുടക്കം കുറിച്ചു. മുണ്ട്, ബെഡ്ഷീറ്റ് എന്നിവയാണ് കിറ്റക്സ് ആദ്യം നിർമ്മിച്ചിരുന്നത്.
അവലംബം
വർഗ്ഗം:1933-ൽ ജനിച്ചവർ വർഗ്ഗം: 2011-ൽ മരിച്ചവർ വർഗ്ഗം:ഏപ്രിൽ 22-ന് ജനിച്ചവർ വർഗ്ഗം:ജൂൺ 5-ന് മരിച്ചവർ
വർഗ്ഗം:കേരളത്തിലെ വ്യവസായികൾ
ഇസബെൽ ക്ലിഫ്റ്റൺ കൂക്സൺ
ഇസബെൽ ക്ലിഫ്റ്റൺ കൂക്സൺ (25 ഡിസംബർ 1893 – 1 ജൂലൈ 1973) പാലിയോബോട്ടണിയിലും പാലിനോളജിയിലും വിദഗ്ദ്ധയായ ആസ്ട്രേലിയക്കാരിയായ സസ്യശാസ്ത്രജ്ഞയായിരുന്നു.
ആദ്യകാലവർഷങ്ങളും വിദ്യാഭ്യാസവും
കൂക്സൺ ജനിച്ചത്, ആസ്ട്രേലിയായിലെ വിക്ടോറിയയിലെ ഹാവ്തോണിലാണ്. അവർ ക്യൂവിലെ മെതഡിസ്റ്റ് ലേഡീസ് കോളേജിൽ ചേർന്ന് അനാറ്റമിയിലും ഫിസിയോളജിയിലും സസ്യശാസ്ത്രത്തിലും ഉന്നതബിരുദം കരസ്ഥമാക്കി. തുടർന്ന് മെൽബൺ സർവകലാശാലയിൽ ബി.എസ്.സി ക്കു ചേർന്ന് പഠിച്ച് 1916 ൽ സസ്യശാസ്ത്രത്തിലും സുവോളജിയിലും ബിരുദം നേടി.
കരിയർ
പഠനം പൂർത്തിയാക്കിയപ്പോൾ അവർക്ക് ആ സർവകലാശാലയിൽത്തന്നെ ഒരു ഡമോൺസ്ട്രെറ്റർ ആകാനായി. 1916 നും 1917 നും ഇടയിൽ ഒരു സർക്കാർ ഗവേഷണ സ്കോളർഷിപ്പ് ലഭിച്ചു. ഇതുകൂടാതെ സസ്യശാസ്ത്രത്തിൽ മാക്ബെയിൻ ഗവേഷണ സ്കോളർഷിപ്പും ലഭിച്ചിട്ടുണ്ട്. നോർതേൺ ടെറിട്ടറിയിലെസസ്യലതാദികളെക്കുറിച്ചുള്ള പഠിക്കാൻ ആണ് ഗവേഷണ സ്കോളർഷിപ്പ് ലഭിച്ചത്. 1917-ലെ, ആൽഫ്രഡ് ജെ. എവാർട്ട്, ഒ ബി ഡേവിസ് എന്നിവർക്കായി അവരുടെ ദി ഫ്ലോറ ഓഫ് ദി നോർതേൺ ടെറിട്ടറി എന്ന പുസ്തകത്തിൽ അവർ രേഖാചിത്രങ്ങൾ വരച്ചുനൽകി.
1925 മുതൽ 1926 വരെ അവർ ഇമ്പീരിയൽ കോളേജ് ഓഫ് സയൻസ് ആൻഡ് ടെക്നോളജി സന്ദർശിച്ചു. 1926 മുതൽ 1927 വരെ അവർ മാഞ്ചസ്റ്ററിലെ യൂണിവേഴ്സിറ്റിയിൽ മടങ്ങിയെത്തി. ലോഞ്ചിങിൽ മാഞ്ചസ്റ്ററിൽ അവൾ ഡ്ബ്ലിയു എച്ച് ലാങ്ങുമായിച്ചേർന്ന് പ്രവർത്തിച്ചു. ലാങ് അവരുടെ ബഹുമാനാർത്ഥം ഒരു സസ്യത്തിനു കുക്ക്സാനിയ എന്നു പേരു നൽകി. 1929 മുതൽ, പാലിയോബോട്ടണിയിൽ തന്റെ ഗവേഷണം കേന്ദ്രീകരിച്ചു. ഫോസിൽ സസ്യങ്ങളെപ്പറ്റി അവർ അനേകം ഗവേഷണപ്രബന്ധങ്ങൾ തയ്യാറാക്കി. ആദ്യകാല ട്രക്കിയോഫൈറ്റുകളെപ്പറ്റി സിലൂറിയൻ കാലഘട്ടത്തിലുള്ളതും ദേവാണിയൻ കാലഘട്ടത്തിലുള്ളതുമായ സസ്യങ്ങളെപ്പറ്റിയാണിങ്ങനെ പഠിച്ചത്. ഈ ഗവേഷണം ആദ്യകാല കരസസ്യങ്ങളുടെ ആവിർഭാവത്തെപ്പറ്റിയുള്ള പല കണ്ടെത്തലിനുമിടയാക്കി. അടുത്ത കാലത്തുനടന്ന കൽക്കരി രൂപവത്കരണവും അവർ പഠിച്ചു. വിക്ടോറിയയിലെ ആദിമ കര ഫോസിൽ സസ്യങ്ങളെപ്പറ്റി നടത്തിയ പഠനത്തിനു തന്റെ ഗവേഷണ പ്രബന്ധത്തിന് 1932 ൽ മെൽബൺ സർവ്വകലാശാലയിൽ നിന്ന് ഒരു ഡി.എസ്.സി. ലഭിച്ചു.
1930-ൽ മെൽബൺ സർവകലാശാലയിലെ സസ്യശാസ്ത്ര ലക്ചററായി നിയമിക്കപ്പെട്ടു. 1940 കൾ മുതൽ ഫോസിൽ സ്പോറസുകൾ, പൂമ്പൊടി, ഫൈറ്റോപ്ലാങ്ക്ടൺ എന്നിവയെപ്പറ്റിയും, അവയുടെ പാലിജ്യോഗ്രാഫിയുമായുള്ള ബന്ധത്തെപ്പറ്റിയുമുള്ള അവരുമായുള്ള ബന്ധവും പഠിക്കാൻ സമയം ചിലവഴിച്ചു. എണ്ണ പര്യവേക്ഷണത്തിനായി പ്ലാന്റ് മൈക്രോഫോസിലുകളുടെ ഉപയുക്തതയും പഠനവിധേയമാക്കി. 1949 ൽ അവരുടെ നേതൃത്വത്തിൽ കൗൺസിൽ ഫോർ സയന്റിഫിക് ആൻഡ് ഇൻഡസ്ട്രിയൽ റിസർച്ച് രൂപവത്കരിച്ചു. 1952 ൽ അവർ ബോട്ടണിയിൽ ഗവേഷകനെ നിയമിക്കുകയും 1959 ൽ വിരമിക്കുകയും ചെയ്തു. 1959 ന് ശേഷം അവർ വിരമിച്ച കാലത്തും അവർ സജീവമായിരുന്നു. 1959ൽ അവരുടെ 86 പ്രബന്ധങ്ങളിൽ 30 എണ്ണം പ്രസിദ്ധീകരിക്കപ്പെട്ടു.
1976 മുതൽ അമേരിക്ക ബൊട്ടാണിക്കൽ സൊസൈറ്റി അവരുടെ വാർഷിക യോഗത്തിൽ പാലിയോബോട്ടണിയിലെ മികച്ച പേപ്പർ അവതരിപ്പിച്ച അവർക്ക് ഇസബെൽ കുക്സൺ പുരസ്കാരം നൽകി ആദരിച്ചു. കുക്സണിലെ ബെക്വെസ്റ്റിൽ ആണ് അത്തവണ സൊസൈറ്റി വാർഷിക സമ്മേളനം നടത്തിയത്. കാൻബറ പ്രാന്തപ്രദേശത്തുള്ള ബാങ്ക്സ് എന്ന പ്രദേശത്തെ കുക്ക്സൺ പ്ലേസ് അവരുടെ പേരിലറിയപ്പെടുന്നു.
അവലംബം
വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ വർഗ്ഗം:വനിതാ പാലിയെന്റോളോജിസ്റ്റുകൾ വർഗ്ഗം:1973-ൽ മരിച്ചവർ വർഗ്ഗം:1893-ൽ ജനിച്ചവർ വർഗ്ഗം:Pages with unreviewed translations
ശിവകുമാർ സരിൻ
ഇന്ത്യക്കാരനായ ഒരു ക്ലിനീഷ്യൻ, ഗ്യാസ്ട്രോഎൻട്രോളജിസ്റ്റ്, ഹെപ്പറ്റോളജിസ്റ്റ്, വിവർത്തന ശാസ്ത്രജ്ഞൻ, ഉത്സാഹിയായ ഗവേഷകൻ, പ്രതിഭാധനനായ അധ്യാപകൻ എന്നിവയൊക്കെയാണ് ശിവകുമാർ സരിൻ. ദില്ലി ഗവൺമെന്റ്റിനു കീഴിൽ അദ്ദേഹം ഒരു ലോകാരോഗ്യ സംഘടന സെന്ററായ ഡീംഡ് ലിവർ സർവ്വകലാശാലയായ ഇൻസ്റ്റിറ്റ്യൂട്ട് ഓഫ് ലിവർ ആൻഡ് ബിലിയറി സയൻസസ് (ILBS) സ്ഥാപിച്ചു; ഇത് ഏറ്റവും വലിയ കരൾ ആശുപത്രി, ഗവേഷണ സജ്ജീകരണം, ഒരു കരൾ സർവ്വകലാശാല ഒക്കെയാണ്. ശാസ്ത്രത്തിലെ ഏറ്റവും ഉയർന്ന ഇന്ത്യൻ അവാർഡായ ശാന്തി സ്വരൂപ് ഭട്നഗർ പുരസ്കാരം അദ്ദേഹം നേടിയിട്ടുണ്ട്. രാജ്യത്തെ മൂന്നാമത്തെ ഉയർന്ന സിവിലിയൻ ബഹുമതിയാ പദ്മ ഭൂഷൺ [2007] അദ്ദേഹത്തിനു ലഭിച്ചു. മെഡിക്കൽ കൗൺസിൽ ഓഫ് ഇന്ത്യയുടെ ചെയർമാൻ ബോർഡ് ഓഫ് ഗവർണറായി സേവനമനുഷ്ഠിച്ച അദ്ദേഹം നീറ്റ്, നെക്സ്റ്റ് പരീക്ഷകൾ അവതരിപ്പിക്കുന്നതടക്കം പുതിയ മെഡിക്കൽ വിദ്യാഭ്യാസ ചട്ടക്കൂടിനെ രൂപപ്പെടുത്തി. ഏഷ്യൻ പസഫിക് അസോസിയേഷൻ ഫോർ സ്റ്റഡി ഓഫ് ലിവർ (എപി‌എ‌എസ്‌എൽ) പ്രസിഡന്റും ഏഷ്യൻ പസഫിക് സ്കൂൾ ഓഫ് ഹെപ്പറ്റോളജി സ്ഥാപകനുമായിരുന്നു.
ജീവചരിത്രം
പ്രൊഫ. (ഡോ.) ശിവകുമാർ സരിൻ 1974 ൽ ജയ്പൂരിലെ എസ്എംഎസ് മെഡിക്കൽ കോളേജിൽ നിന്ന് ബിരുദം നേടി (എംബി, ബിഎസ്) 1978 ൽ ഇന്റേണൽ മെഡിസിനിൽ ബിരുദാനന്തര ബിരുദം നേടി (1981 ൽ ന്യൂഡൽഹിയിലെ എയിംസിൽ എയിംസിൽ ലക്ചററായി സേവനമനുഷ്ഠിച്ച അദ്ദേഹം ദില്ലി സർവകലാശാലയ്ക്ക് കീഴിലുള്ള ജിബി പന്ത് ആശുപത്രിയിൽ ചേർന്നു. അവിടെ 1997 ൽ ഗ്യാസ്ട്രോഎൻട്രോളജി വിഭാഗം പ്രൊഫസറും ഹെഡും ആയി. ദില്ലി സർക്കാരിനു കീഴിലുള്ള സമർപ്പിത ഇൻസ്റ്റിറ്റ്യൂട്ട് ഓഫ് ലിവർ ആന്റ് ബിലിയറി സയൻസസ് (ഐ‌എൽ‌ബി‌എസ്) കൊത്തിയെടുക്കാൻ അദ്ദേഹത്തിന് കഴിഞ്ഞു. കരൾ രോഗത്തിൽ ഏറ്റവും നൂതനമായ ചികിത്സാ, അക്കാദമിക്, ഗവേഷണ ഔട്‌പുട്ടുകൾ. ദില്ലിയിലെ ജവഹർലാൽ നെഹ്‌റു സർവകലാശാലയിൽ മോളിക്യുലാർ മെഡിസിൻ അഡ്‌ജങ്ക്റ്റ് ഫാക്കൽറ്റിയായും അദ്ദേഹം സേവനമനുഷ്ഠിക്കുന്നു.
കരിയർ
ലഘുചിത്രം|235x235ബിന്ദു| ഇൻസ്റ്റിറ്റ്യൂട്ട് ഓഫ് ലിവർ ആൻഡ് ബിലിയറി സയൻസസ്. രണ്ട് പ്രധാന കരൾ രോഗങ്ങളെ വിവരിക്കാൻ സരിന്റെ ഗവേഷണങ്ങൾ സഹായിച്ചിട്ടുണ്ട്. പോർട്ടൽ ബിലിയോപതിയും അക്യൂട്ട്-ഓൺ-ക്രോണിക് ലിവർ പരാജയം (ACLF). കരൾ രോഗങ്ങൾക്കായുള്ള നിരവധി ചികിത്സാ പ്രോട്ടോക്കോളുകൾ വികസിപ്പിക്കുന്നതിനോ അല്ലെങ്കിൽ ഗണ്യമായി സംഭാവന ചെയ്യുന്നതിനോ, വാരിസൽ രക്തസ്രാവം തടയുന്നതിനുള്ള ബാൻഡ് വ്യവഹാരം, ഇത് ലോകമെമ്പാടുമുള്ള ഒരു സാധാരണ പ്രക്രിയയായി മാറി. ഗ്യാസ്ട്രിക് വെറൈസുകളെക്കുറിച്ച് അദ്ദേഹം അറിയപ്പെടുന്ന പ്രവർത്തനങ്ങൾ നടത്തിയിട്ടുണ്ട് , അവയുടെ വർഗ്ഗീകരണം സരിന്റെ ഗ്യാസ്ട്രിക് വെറൈസസിന്റെ വർഗ്ഗീകരണം എന്ന് അദ്ദേഹത്തിന്റെ പേരിലാണ് അറിയപ്പെടുന്നത്. കരൾ രോഗത്തിലെ അഞ്ച് പ്രധാന ഏഷ്യൻ പസഫിക് ചികിത്സാ മാർഗ്ഗനിർദ്ദേശങ്ങൾ ഉൾപ്പെടെ പതിനേഴ് പ്രധാന ചികിത്സാ പ്രോട്ടോക്കോളുകളുടെ ക്രെഡിറ്റ് അദ്ദേഹത്തിന് നൽകിയിട്ടുണ്ട്. എന്റോടോക്സീമിയ ഇൻഡ്യൂസ്ഡ് പോർട്ടൽ ഹൈപ്പർ‌ടെൻഷൻ, കരൾ രോഗം എന്നിവയെക്കുറിച്ച് അദ്ദേഹം നിർദ്ദേശിച്ച മാതൃക സാർവത്രികമായി അംഗീകരിക്കപ്പെട്ടതായി റിപ്പോർട്ടുണ്ട്. ക്രോണിക് എച്ച്ബിവി അണുബാധ, കരൾ ക്യാൻസർ, ഹെപ്പറ്റൈറ്റിസിന്റെ ബി, സി വകഭേദങ്ങൾ , അക്യൂട്ട്-ഓൺ-ക്രോണിക് കരൾ പരാജയം (എസി‌എൽ‌എഫ്) രോഗം, ഗ്രാനുലോസൈറ്റ് കോളനി-ഉത്തേജക ഘടകം ഉപയോഗിച്ചുള്ള തെറാപ്പി എന്നിവയെക്കുറിച്ചുള്ള സമീപകാല പഠനങ്ങളെ സഹായിക്കുന്നതിന് അദ്ദേഹത്തിന്റെ പ്രവർത്തനങ്ങൾ സഹായിച്ചിട്ടുണ്ട്. (ജി-സി‌എസ്‌എഫ്), ഗ്ലൈക്കോപ്രോട്ടീൻ ക്ലിനിക്കൽ പരീക്ഷണങ്ങളിൽ വിജയിച്ചതായി അറിയപ്പെടുന്നു. ഹെപ്പറ്റൈറ്റിസ് ബി യുടെ അമ്മ-ശിശു സംക്രമണത്തെയും അതിന്റെ രോഗകാരിയെയും വിശകലനം ചെയ്യുന്നതിലും അദ്ദേഹം സംഭാവന നൽകിയിട്ടുണ്ട്.
ഇന്ത്യയിലെ കരൾ രോഗങ്ങൾക്കായുള്ള ആദ്യത്തെ നൂതന കേന്ദ്രമായ ഇൻസ്റ്റിറ്റ്യൂട്ട് ഓഫ് ലിവർ ആന്റ് ബിലിയറി സയൻസസിന്റെ (ഐ‌എൽ‌ബി‌എസ്) ആശയം, സ്ഥാപനം നടത്തിയതിന്റെ ബഹുമതി സരിന് ഉണ്ട്. ഹെപ്പറ്റൈറ്റിസ് ബി ഇന്ത്യയിൽ വാക്സിനേഷൻ പ്രോഗ്രാം, 1998 ൽ ആരംഭിച്ച ഒരു വാർഷിക പ്രോഗ്രാമായ മഞ്ഞ റിബൺ പ്രചാരണ കാമ്പൈൻ എന്നിവ അദ്ദേഹം ഒരു മുൻകൈയെടുക്കുന്ന ചെയ്തവയാണ്. അദ്ദേഹത്തിന്റെ അധ്യക്ഷതയിലാണ് മെഡിക്കൽ കൗൺസിൽ ഓഫ് ഇന്ത്യ വിഷൻ 2015 പ്രമാണം അവതരിപ്പിച്ചത്, ഇത് ഇന്ത്യയിൽ മെഡിക്കൽ വിദ്യാഭ്യാസം ക്രമീകരിക്കുന്നതിനുള്ള മാർഗ്ഗനിർദ്ദേശങ്ങൾ നിർദ്ദേശിച്ചു. ഹെപ്പറ്റോളജിയെക്കുറിച്ച് പതിനൊന്ന് പുസ്തകങ്ങൾ അദ്ദേഹം പ്രസിദ്ധീകരിച്ചു, അവയിൽ പലതും ഈ വിഷയത്തെക്കുറിച്ചുള്ള റഫറൻസ് പുസ്തകങ്ങളാണ്, മറ്റുള്ളവർ പ്രസിദ്ധീകരിച്ച മെഡിക്കൽ പാഠങ്ങളിൽ 69 അധ്യായങ്ങൾ സംഭാവന ചെയ്തിട്ടുണ്ട്. കൂടാതെ, ന്യൂ ഇംഗ്ലണ്ട് ജേണൽ ഓഫ് മെഡിസിൻ, ലാൻസെറ്റ്, അന്നൽസ് ഓഫ് ഇന്റേണൽ മെഡിസിൻ തുടങ്ങിയ പിയർ റിവ്യൂഡ് ജേണലുകളിൽ പ്രസിദ്ധീകരിച്ച 350 ലധികം ലേഖനങ്ങൾ അദ്ദേഹം എഴുതിയിട്ടുണ്ട്. സ്പ്രിംഗർ പ്രസിദ്ധീകരണമായ ഹെപ്പറ്റോളജി ഇന്റർനാഷണലിന്റെ സ്ഥാപക എഡിറ്ററായ അദ്ദേഹം 90 പോസ്റ്റ്-ഡോക്ടറൽ, 25 ഡോക്ടറൽ വിദ്യാർത്ഥികൾക്ക് ഉപദേശകനായി.
സ്ഥാനങ്ങൾ
2010–2011 കാലയളവിൽ ഇന്ത്യയിലെ മെഡിക്കൽ വിദ്യാഭ്യാസത്തിനായുള്ള പരമോന്നത സമിതിയായ മെഡിക്കൽ കൗൺസിൽ ഓഫ് ഇന്ത്യയുടെ ബോർഡ് ഓഫ് ഗവർണേഴ്‌സിന്റെ ചെയർമാനായിരുന്നു സരിൻ. ഇന്ത്യൻ സൊസൈറ്റി ഓഫ് ഗ്യാസ്ട്രോഎൻട്രോളജി, ഇന്ത്യൻ നാഷണൽ അസോസിയേഷൻ ഫോർ സ്റ്റഡി ഓഫ് ലിവർ (ഐ‌എൻ‌എസ്‌എൽ), ഏഷ്യൻ പസഫിക് അസോസിയേഷൻ ഫോർ സ്റ്റഡി ഓഫ് ലിവർ (എപി‌എ‌എസ്‌എൽ) എന്നിവയുടെ മുൻ പ്രസിഡന്റാണ് അദ്ദേഹം. സ്റ്റിയറിംഗ് കമ്മിറ്റി ചെയർമാനാണ്. APASL. ഇന്റർനാഷണൽ അസോസിയേഷൻ ഫോർ സർജൻസ്, ഗ്യാസ്ട്രോഎൻട്രോളജിസ്റ്റുകൾ, ഗൈനക്കോളജിസ്റ്റുകൾ (ഐ‌എ‌എസ്‌ജി‌ഒ) എന്നിവയുടെ വൈസ് ചെയർമാനായ അദ്ദേഹം യോൺസി യൂണിവേഴ്സിറ്റി സെവെറൻസ് ഹോസ്പിറ്റലിലെ ക്ലിനിക്കൽ റിസർച്ച് സെന്ററിന്റെ ബാഹ്യ ഉപദേശക സമിതിയിൽ ഇരുന്നു. ഇന്തോ-ജർമ്മൻ സയൻസ് സെന്റർ ഫോർ പകർച്ചവ്യാധികൾ (ഐജി-എസ്‌സിഐഡി), ലോക ഡൈജസ്റ്റീവ് ഹെൽത്ത് ഡേ (ഡബ്ല്യുഡിഎച്ച്ഡി) എന്നിവയുടെ സ്റ്റിയറിംഗ് കമ്മിറ്റികളിൽ അംഗമായ അദ്ദേഹം ഇൻസ്റ്റിറ്റ്യൂട്ട് ഓഫ് ട്രാൻസ്ലേഷൻ ഹെപ്പറ്റോളജി, ബീജിംഗ്, ഏഷ്യൻ പസഫിക് ഡൈജസ്റ്റീവ് വീക്ക് ഫെഡറേഷൻ എന്നിവയുടെ ബോർഡ് അംഗമാണ്. (APDWF), സിംഗപ്പൂർ. ഏഷ്യാ പസഫിക് മേഖലയിൽ നിന്നുള്ള അക്യൂട്ട്-ഓൺ-ക്രോണിക് ലിവർ പരാജയം (എസി‌എൽ‌എഫ്) രോഗത്തെക്കുറിച്ചുള്ള വിദഗ്ധരുടെ ഫോറമായ എപി‌എ‌എസ്‌എൽ-എസി‌എൽ‌എഫ് റിസർച്ച് കൺസോർഷ്യത്തിന്റെ സഹകാരിയായ ഇൻവെസ്റ്റിഗേറ്റർ കൂടിയാണ് അദ്ദേഹം.
അവാർഡുകളും ബഹുമതികളും
സരിൻ 1986 ൽ ജാപ്പനീസ് റിസർച്ച് സയൻസ് അവാർഡ് നൽകി ആദരിക്കപ്പെട്ടു. 1987 ലും ഹൊഎഛ്സ്ത് ഓം പ്രകാശ് സ്മാരക അവാർഡ് 1994 ൽ മെഡിക്കൽ സയൻസ് റാൻബാക്സി റിസർച്ച് സയൻസ് അവാർഡ് ലഭിച്ചു. 1996-ൽ സയൻസ് വിഭാഗത്തിൽ ഏറ്റവും വലിയ ഇന്ത്യൻ പുരസ്കാരമായ സയന്റിഫിക് കൗൺസിൽ ആൻഡ് ഇൻഡസ്ട്രിയൽ റിസർച്ച് (സിഎസ്ഐആർ) നൽകുന്ന ശാന്തി സ്വരൂപ് ഭട്നാഗർ പുരസ്കാരം ലഭിച്ചു. അസോസിയേഷൻ ഓഫ് ഫിസിഷ്യൻസ് ഓഫ് ഇന്ത്യ (എപിഐ) 1999 ൽ അദ്ദേഹത്തിന് ഗിഫ്റ്റ് ടീച്ചർ അവാർഡും ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ (ഐസിഎംആർ) അമൃത് മോഡി യൂണിചെം അവാർഡും 2003 ൽ ലഭിച്ചു. 2004 ൽ വേൾഡ് അക്കാദമി ഓഫ് സയൻസസിന്റെ TWAS സമ്മാനം, അതേ വർഷം മെഡിക്കൽ കൗൺസിൽ ഓഫ് ഇന്ത്യയുടെ സിൽവർ ജൂബിലി അവാർഡ്, 2005 ൽ ഫെഡറേഷൻ ഓഫ് ഇന്ത്യൻ ചേമ്പേഴ്‌സ് ഓഫ് കൊമേഴ്‌സ് ആൻഡ് ഇൻഡസ്ട്രിയുടെ FICCI അവാർഡ് എന്നിവ ലഭിച്ചു. ഓം പ്രകാശ് ഭാസിൻ അവാർഡ് ലഭിച്ച അതേ വർഷം തന്നെ 2007 ൽ പദ്മഭൂഷന്റെ സിവിലിയൻ അവാർഡിനുള്ള റിപ്പബ്ലിക് ദിന ബഹുമതി പട്ടികയിൽ ഇന്ത്യാ ഗവൺമെന്റ് അദ്ദേഹത്തെ ഉൾപ്പെടുത്തി. 2008 ൽ ഭഗവാൻ മഹാവീർ ഫൗണ്ടേഷന്റെ മഹാവീർ അവാർഡും ലഭിച്ചു. ധൻവന്ത്രി മെഡിക്കൽ അവാർഡ്, ഐ‌ഇ‌ഡി‌എ രാഷ്ട്രീയ സമൻ പുരാസ്കർ, ദില്ലി സർക്കാരിന്റെ ലൈഫ് ടൈം അച്ചീവ്മെൻറ് അവാർഡ്, മലേഷ്യ ലിവർ ഫൗണ്ടേഷൻ അവാർഡ്, ദില്ലി മെഡിക്കൽ അസോസിയേഷന്റെ വസിഷ്ത് ചികിത്സ രത്തൻ അവാർഡ് എന്നിവയും അദ്ദേഹം നേടിയിട്ടുണ്ട്.
നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിന്റെ 1988 ലെ ഫോഗാർട്ടി ഫെലോ ആയിരുന്ന സരിൻ നാഷണൽ അക്കാദമി ഓഫ് സയൻസസ് (നാസി)യുടെ ഫെലോ ആയി തിരഞ്ഞെടുക്കപ്പെട്ടു. അമേരിക്കൻ കോളേജ് ഓഫ് ഗ്യാസ്ട്രോഎൻട്രോളജി (2002), ഇന്ത്യൻ നാഷണൽ സയൻസ് അക്കാദമി (2004), ഇന്ത്യൻ അക്കാദമി ഓഫ് സയൻസസ് (2005),, നാഷണൽ അക്കാദമി ഓഫ് മെഡിക്കൽ സയൻസസ് (2005). നിരവധി അവാർഡ് പ്രസംഗങ്ങൾ നടത്തി. ഡോ. ധരംവീർ ദത്ത മെമ്മോറിയൽ അവാർഡ് പ്രഭാഷണവും ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ (2004) ഡോ. മെഡിക്കൽ സയൻസസ് (2004), ഇന്ത്യൻ നാഷണൽ സയൻസ് അക്കാദമിയുടെ (2005) ഡോ. യെല്ലപ്രഗഡ സുബ്ബ മെമ്മോറിയൽ അവാർഡ് പ്രഭാഷണം എന്നിവ ശ്രദ്ധേയമാണ്.
അധികവായനയ്ക്ക്
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജവഹർലാൽ നെഹ്രു സർവകലാശാലാ അദ്ധ്യാപകർ വർഗ്ഗം:ഡെൽഹി സർവ്വകലാശാലാ അദ്ധ്യാപകർ വർഗ്ഗം:1952-ൽ ജനിച്ചവർ
കൂട്ടുപുഴ
കണ്ണൂർ ജില്ലയിൽ പായം ഗ്രാമപഞ്ചായത്തിൽ കേരള-കർണാടക അതിർത്തിയിൽ സ്ഥിതിചെയ്യുന്ന പ്രദേശമാണ് കൂട്ടുപുഴ. . രണ്ട്‌ പുഴകൾ തമ്മിൽ കൂട്ടി മുട്ടുന്ന സ്ഥലമാണ്‌ കൂട്ടുപുഴ. കേരളത്തേയും കർണാടകത്തെയും ബന്ധിപ്പിക്കുന്ന പാലമാണ് കൂട്ടുപുഴ പാലം. തൂണുകൾ ഇല്ലാത്ത ഈ ആർച്ച് പാലം ബ്രിട്ടീഷ്‌ സർക്കാർ 1928-ൽ നിർമ്മിച്ചതാണ്. പേരട്ട, ചരൾ, കച്ചേരിക്കടവ്, കിളിയന്തറ, മാക്കൂട്ടം എന്നിവ സമീപ പ്രദേശങ്ങളാണ്. തലശ്ശേരി മൈസൂർ പാതയാണ് (സംസ്ഥാനപാത 30 (കേരളം)) പ്രധാനപ്പെട്ട വഴി.
ഉഷാ നന്ദിനി
ഒരു മലയാള ചലചിത്ര നടിയാണ് ഉഷാ നന്ദിനി. ഉഷാ ബേബി എന്നാണ് യഥാർത്ഥ നാമം. 1951 ൽശ്രീ കെ ജി രാമൻ പിള്ളയുടെയും ശ്രീമതി സരസ്വതിയമ്മയുടെയും മകളായി കലേശ്വരത്ത് (തിരുവനന്തപുരം ) ജനിച്ചു. 1967ൽ പ്രദർശനത്തിനെത്തിയ അവൾ എന്ന ചിത്രത്തിലൂടെയാണ് ചലച്ചിത്രരംഗത്ത് എത്തിയത്. ഇരുപതോളം മലയാള ചലച്ചിത്രങ്ങളിലും കാട്ടുമങ്ക എന്ന തമിഴ് ചിത്രത്തിലും അഭിനയിച്ചു.
അഭിനയിച്ച ചിത്രങ്ങൾ
വർഗ്ഗം:ചലച്ചിത്ര അഭിനേതാക്കൾ വർഗ്ഗം:1951-ൽ ജനിച്ചവർ വർഗ്ഗം:നവംബർ 9-ന് ജനിച്ചവർ
സുലു കടൽ
സുലു കടൽ ഫിലിപ്പീൻസിന്റെ തെക്കുപടിഞ്ഞാറ് ഭാഗത്ത് സ്ഥിതിചെയ്യുന്ന ഒരു ജലസ്രോതസ്സാണ്. വടക്കുപടിഞ്ഞാറൻ ദക്ഷിണ ചൈന സമുദ്രത്തിൽ നിന്ന് പലാവനും തെക്ക് കിഴക്ക് സെലെബസ് കടലിൽ നിന്നും സുലു ദ്വീപസമൂഹം തീരത്തു നിന്നും വേർതിരിക്കുന്നു. വടക്കുകിഴക്ക് വിസയാസും തെക്കുപടിഞ്ഞാറ് ബോർണിയോയും കാണപ്പെടുന്നു.
സുലു കടലിൽ പല ദ്വീപുകളുമുണ്ട്. കുയൊ ദ്വീപുകൾ  കഗയൻ സുലു എന്നിവ പാലവൻ പ്രവിശ്യയുടെ ഭാഗമാണ്. മാപുൻ, ടർട്ടിൽ ദ്വീപുകൾ എന്നിവ ടവി -ടവി പ്രവിശ്യയുടെ ഭാഗമാണ്. ലോക പൈതൃക സ്ഥലങ്ങളിൽ ഒന്നായ തുബ്ബത്തഹ റീഫ് നാഷണൽ മറൈൻ പാർക്ക് സുലു കടലിനരികിലാണ് സ്ഥിതിചെയ്യുന്നത്.
സുലു കടലിന്റെ ഒരു വിപുലീകരണമാണ് പനയ് ഗൾഫ്. ഇലോയിലോ സ്ട്രെയിറ്റ്, ഗുയിമാരാസ് സ്ട്രെയിറ്റ്, ബസിലാൻ സ്ട്രെയിറ്റ് എന്നിവയാണ് സുലു കടലിലേയ്ക്കുള്ള കടലിടുക്കുകൾ.
ഭൂമിശാസ്ത്രം
സമുദ്രത്തിന്റെ ഉപരിതല വിസ്തീർണ്ണം 260,000 ചതുരശ്ര കിലോമീറ്ററാണ് (100,000 ചതുരശ്ര മൈൽ). സുലു കടലിലെ വടക്കൻ മിൻഡാനൊയിലെയും, നോർത്ത് സുലവേസിയിലെ സാങ്കിഹ തലാദ് ദ്വീപസമൂഹങ്ങളിൽക്കിടയിലൂടെയും  പസഫിക് സമുദ്രം ഒഴുകുന്നു.
പരിധി
കിഴക്കൻ ഇന്ത്യൻ ദ്വീപസമൂഹത്തിലെ ജലാശയങ്ങളിലൊന്നായാണ് സുലു കടലിനെ ഇന്റർനാഷണൽ ഹൈഡ്രോഗ്രാഫിക് ഓർഗനൈസേഷൻ (ഐഎച്ച്ഒ) നിർവചിക്കുന്നത്. IHO അതിന്റെ പരിധി നിർവചിക്കുന്നു.
ഈ കടൽ വടക്ക് നിന്ന് തെക്ക് വരെ 490 മൈലും (790 കിലോമീറ്റർ) കിഴക്കും പടിഞ്ഞാറും 375 മൈൽ (604 കിലോമീറ്റർ) വരെ നീളുന്നു. തിരമാലകൾക്ക് 25 കിലോമീറ്റർ (16 മൈൽ) മുതൽ 35 കിലോമീറ്റർ (22 മൈൽ) വരെ വിസ്‌താരം കാണപ്പെടുന്നു. സമുദ്രം 4,400 മീറ്റർ (14,400 അടി) ആഴത്തിലാണെങ്കിലും അതിന്റെ തെക്കേ അറ്റത്ത് സുലു ദ്വീപസമൂഹം സമുദ്രനിരപ്പിനെ 100 മീറ്ററിലേക്ക് (330 അടി) ഉയർത്തുന്നു. "''വടക്കുപടിഞ്ഞാറൻ ഭാഗത്ത്. ബോർണിയോയുടെ വടക്കൻ പോയിന്റായ ടാൻജോംഗ് സെംപാംഗ് മംഗായ മുതൽ തെക്കൻ ചൈനാ കടലിന്റെ കിഴക്കൻ പരിധി വരെ മിൻഡോറോയുടെ വടക്കുപടിഞ്ഞാറൻ പോയിന്റായ കേപ് കാലാവൈറ്റ് വരെ കാണപ്പെടുന്നു.
'' വടക്കുകിഴക്കൻ ഭാഗത്ത്. മിൻഡോറോയുടെ തെക്കുപടിഞ്ഞാറൻ തീരം മുതൽ ബുറങ്കൻ പോയിന്റ് വരെ, അതിന്റെ തെക്കേ അങ്ങേയറ്റം, അവിടെ നിന്ന് സെമിറാര, കാലുയ ദ്വീപുകൾ വഴി നസോഗ് പോയിന്റ് വരെ (11.88333°N, 121.88333°W) പനെയുടെ വടക്കുപടിഞ്ഞാറൻ അങ്ങേയറ്റം, ആ ദ്വീപിന്റെ പടിഞ്ഞാറ്, തെക്കുകിഴക്കൻ തീരങ്ങളിൽ ടാഗുബാൻഹാൻ ദ്വീപ് വരെ (11.13333°N, 123.11667°W), ജോലോ ദ്വീപിന്റെ കിഴക്കേ അറ്റത്ത്, ജോലോ വഴി നീളമുള്ള ഒരു പോയിന്റ് വരെ. 121 ° 04'E അതിന്റെ തെക്കൻ തീരത്ത്, അവിടെ നിന്ന് നീഗ്രോസിന്റെ വടക്കേയറ്റത്തേക്കും പടിഞ്ഞാറൻ തീരത്ത് നിന്ന് സിയാറ്റൺ പോയിന്റിലേക്കും, അതിന്റെ തെക്കേ അറ്റത്തേക്കും, അവിടെ നിന്ന് ടാഗോലോ പോയിന്റ് മിൻഡാനാവോയിലേക്കും ഒരു രേഖ.(8.73333°N, 123.36667°W),
തെക്കുകിഴക്ക്. ടാഗോലോ പോയിന്റിൽ നിന്ന്, മിൻ‌ഡാനാവോയുടെ പടിഞ്ഞാറൻ തീരത്ത് നിന്ന് തെക്കുപടിഞ്ഞാറൻ അറ്റം വരെ അവിടെ നിന്ന് ബസിലൻ ദ്വീപിന്റെ വടക്കൻ തീരത്തേക്ക്(6.75°N, 122.06667°W) ഈ ദ്വീപ് വഴി അതിന്റെ തെക്കേ അറ്റത്തേക്ക്, അവിടെ നിന്ന് ബിറ്റിനൻ ദ്വീപിലേക്കുള്ള ഒരു വരി (6.06667°N, 121.45°W)ജോലോ ദ്വീപിന്റെ കിഴക്കേ അറ്റത്ത്, ജോലോ വഴി നീളമുള്ള ഒരു പോയിന്റ് വരെ. 121 ° 04'E അതിന്റെ തെക്കൻ തീരത്ത്, അവിടെ നിന്ന് തപുൽ, ലുഗസ് വഴി തവി ദ്വീപിന്റെ വടക്കൻ തീരവും പടിഞ്ഞാറെ അറ്റത്ത് ബൊംഗാവോ ദ്വീപും(5.01667°N, 119.75°W)അവിടെ നിന്ന് ടാൻജോംഗ് ലാബിയൻ വരെ, ബോർണിയോയുടെ വടക്കുകിഴക്കൻ അതിർത്തി
''തെക്കുപടിഞ്ഞാറ് ഭാഗത്ത്. ബാൻ‌നിയോയുടെ വടക്കൻ തീരം."
ജനകീയമായ സംസ്കാരത്തിൽ
ഹികാരു സുലു എന്ന സ്റ്റാർ ട്രക്ക് കഥാപാത്രത്തിന് സുലു കടലിന്റെ പേരാണ് നല്കിയിരിക്കുന്നത്. സുലു നടൻ ജോർജ് ട്യൂക്കി പറഞ്ഞതനുസരിച്ച്, ഒരു രാജ്യത്തിന്റെ പ്രത്യേക പേരുപയോഗിക്കുന്നതിനുപകരം സുലു കടലിന്റെ പേര് നൽകി ജീൻ റോഡൻബെറിയുടെ സ്വപ്നം ഏഷ്യയിലെല്ലായിടത്തും പ്രതിനിധാനം ചെയ്യുകയായിരുന്നു.
റേഡിയോ പരമ്പരയായ ജാക്ക് ആംസ്ട്രാങ്, ഓൾ-അമേരിക്കൻ ബോയ്, ദി ലൂമിനസ് ഡ്രാഗൺ ഐ റിംഗ് എന്നീ എപ്പിസോഡുകളുടെ ലൊക്കേഷൻ സുലു കടൽ ആയിരുന്നു.
ബാഹ്യ ലിങ്കുകൾ
വർഗ്ഗം:കടലുകൾ
വള്ള്യായി
കണ്ണൂർ ജില്ലയിലെ മൊകേരി പഞ്ചായത്തിലെ ഒരു ഗ്രാമമാണ് വള്ള്യായി.
പാത്തിപ്പാലം-ചെറുവാഞ്ചേരി റോഡ് ആണ് ഇവിടത്തെ പ്രധാന ഗതാഗതമാർഗ്ഗം. കുയ്യാലി പുഴ (പാത്തിപ്പുഴ) വള്ള്യായിയിലൂടെ ഒഴുകുന്നു
അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
പൊമാറ്റോ
തക്കാളി ചെടിയും ഉരുളക്കിഴങ്ങ് ചെടിയും കൂടി ഗ്രാഫ്റ്റ് ചെയ്ത് നിർമ്മിക്കുന്ന ഒരു ഹൈബ്രിഡ് സസ്യമാണ് പൊമാറ്റോ. ടൊംടാറ്റോ, പൊട്ടറ്റോ ടൊം എന്നീ പേരുകളിലും അറിയപ്പെടുന്നു ഒരേ ചെടിയിൽ തന്നെ തക്കാളി ശിഖരങ്ങളിലും ഉരുളക്കിഴങ്ങ് മണ്ണിനടിയിലും ഉണ്ടാകുന്നു എന്നതാണ് ഈ സസ്യത്തിന്റെ സവിശേഷത.
തുബ്ബത്തഹ റീഫ്സ് നാച്വറൽ പാർക്ക്
തുബ്ബത്തഹ റീഫ് നാച്ചുറൽ പാർക്ക് (Bahurang Tubbataha), സുലു കടലിൻറെ മധ്യഭാഗത്തുള്ള ഫിലിപ്പീൻസിലെ ഒരു സംരക്ഷിത മേഖലയാണ്. ഈ സമുദ്ര പക്ഷിസങ്കേതം നോർത്ത് അറ്റോൾ, സൌത്ത് അറ്റോൾ എന്നിങ്ങനെ രണ്ട് ബൃഹത്തായ പവിഴ ദ്വീപുകളും വിസ്തൃതി കുറഞ്ഞ ജെസീ ബീസ്ലി റീഫും ഉൾപ്പെട്ട ഏകദേശം 97,030 ഹെക്ടർ (239,800 ഏക്കർ, 374.6 ചതുരശ്ര മൈൽ) പ്രദേശം ഉൾപ്പെട്ടതാണ്. പലാവൻ പ്രവിശ്യയുടെ തലസ്ഥാനമായ പ്യൂർട്ടോ പ്രിൻസെസ പട്ടണത്തിന് 150 കിലോമീറ്റർ (93 മൈൽ) തെക്കുകിഴക്കായിട്ടാണ് ഇതു സ്ഥതിചെയ്യുന്നത്. തുബ്ബത്തഹ റീഫിന് ഏകദേശം 130 കിലോമീറ്റർ (81 മൈൽ) വടക്കുകിഴക്കായി സ്ഥതിചെയ്യുന്ന പലവാനിലെ കാഗയാൻസില്ലോ ദ്വീപ് മുനിസിപ്പാലിറ്റിയുടെ ഭാഗമാണ് ഈ മനുഷ്യവാസമില്ലാത്ത ദ്വീപുകളും പവിഴപ്പുറ്റുകളും.
അവലംബം
വർഗ്ഗം:ഫിലിപ്പീൻസിലെ ലോക പൈതൃകകേന്ദ്രങ്ങൾ
കൊൽക്കത്ത ഇരുട്ടറ ദുരന്തം
1756-ൽ ബംഗാളിലെ നവാബായ സിറാജ്-ഉദ്-ദൗളയുടെ നേതൃത്വത്തിൽ ബ്രിട്ടീഷുകാരിൽനിന്നും കൊൽക്കത്ത തിരിച്ചുപിടിച്ചപ്പോൾ കൽക്കട്ടയിലെ വില്യം കോട്ടയിലെ ബ്രിട്ടീഷ് യുദ്ധത്തടവുകാരെ തടവിലാക്കി. 1756 ജൂൺ 20-ന് രാത്രി സിറാജ്-ഉദ്-ദൗളയുടെ സൈന്യം അവരെ കോട്ടയിലെ തടവറയിലെ വലിപ്പം കുറഞ്ഞ ഒരു ഇരുട്ടു മുറിയിൽ അടച്ചു. കൽക്കട്ടയിലെ ബ്ലാക്ക് ഹോൾ (Black Hole of Calcutta) എന്നാണ് ഈ മുറി അറിയപ്പെടുന്നത്. 4.30 × 5.40 ⁠മീറ്റർ (14 × 18 ⁠അടി) ആണ് ഇതിന്റെ വലുപ്പം.
പുറത്തേക്കുള്ള കണ്ണികൾ
വർഗ്ഗം:കൊൽക്കത്തയുടെ ചരിത്രം വർഗ്ഗം:ബ്രിട്ടീഷ് ഇന്ത്യ
കോരക്കാർ
കൊരക്കർ യഥാർത്ഥത്തിൽ ഒരു തമിഴ് സിദ്ധർ ആണ്, കൂടാതെ തമിഴ്നാട്ടിലെ പ്രശസ്തരായ 18 സിദ്ധന്മാരിൽ ഒരാളുമാണ്. അദ്ദേഹം മറ്റാരുമല്ല, ഇന്ത്യയൊട്ടാകെ ആരാധിക്കപ്പെടുന്ന സിദ്ധനായ ഗോരഖ്‌നാഥാണ്. സിദ്ധർമാരായ അഗത്യരുടെയും ബോഗറിന്റെയും വിദ്യാർത്ഥിയായിരുന്നു അദ്ദേഹം, ബോഗറിന്റെ കൃതികളിൽ പലതവണ പരാമർശിക്കപ്പെടുന്നു. അദ്ദേഹത്തിന്റെ ജീവ സമാധി ക്ഷേത്രം തമിഴ്‌നാട്ടിലെ നാഗപട്ടണം ജില്ലയിലെ വടുകുപൊയ്‌ഗൈനല്ലൂരിലാണ്. കോയമ്പത്തൂരിലെ വെള്ളിയാങ്കിരി പർവതനിരകളിലാണ് അദ്ദേഹം വളർന്നുവന്ന കാലം ചെലവഴിച്ചത്. മുഹമ്മദ്, യേശു എന്നിവരുടെ ജനനവും കോരക്കാർ പ്രവചിച്ചു.
പേരൂർ, തിരുച്ചെന്തൂർ, ത്രികോണമല്ലി എന്നിവയാണ് കോരക്കറുമായി ബന്ധപ്പെട്ട മറ്റ് സങ്കേതങ്ങൾ. ചതുരഗിരിയിലും കൊല്ലിമലയിലുമാണ് കൊരക്കർ ഗുഹകൾ കാണപ്പെടുന്നത്. മറ്റ് സിദ്ധന്മാരെപ്പോലെ, കൊരക്കരും വൈദ്യശാസ്ത്രം, തത്ത്വചിന്ത, ആൽക്കെമി എന്നിവയിൽ ഗാനങ്ങൾ എഴുതിയിട്ടുണ്ട്.
അദ്ദേഹത്തിന്റെ കൃതികളിൽ കൊരക്കർ മലൈ വാഗതം (കോരക്കരുടെ പർവത ഔഷധങ്ങൾ ), മലൈ വാകടം, കൊരക്കർ വയ്പ്പ്, കാലമേഗം, മാറാലി വരധം, നിലയോട്ടം, ചന്ദ്ര രേഗൈ നൂൽ എന്നിവയും മറ്റു പലതും ഉൾപ്പെടുന്നു.
കോരക്കാർ ഭാവി സംഭവങ്ങൾ പ്രവചിക്കുകയും ചന്ദ്ര രേഗൈ നൂലിൽ എഴുതുകയും ചെയ്തിട്ടുണ്ട്. ആളുകൾക്ക് ദൈവത്തിലുള്ള വിശ്വാസം നഷ്ടപ്പെടുമ്പോൾ ബോഗർ ലോകത്ത് വീണ്ടും ജനിക്കും എന്നതാണ് അദ്ദേഹം പ്രവചിച്ച അത്തരം സംഭവങ്ങളിലൊന്ന്.
അദ്ദേഹം ഏറെക്കാലം താമസിച്ചിരുന്ന കൊരക്കർ ഗുഹ സ്ഥിതി ചെയ്യുന്നത് തമിഴ്നാട്ടിലെ സതുരഗിരി എന്ന ഗ്രാമത്തിലാണ്.
റഫറൻസുകൾ
വർഗ്ഗം:ജീവചരിത്രം വർഗ്ഗം:കവികൾ വർഗ്ഗം:വൈഷ്ണവം വർഗ്ഗം:ആഴ്‌വാർ വർഗ്ഗം:ശൈവിസം വർഗ്ഗം:സിദ്ധർ
റമോണ ദി ബ്രേവ്
ബെവർലി ക്ലിയർലി രചിച്ച കുട്ടികൾക്കുള്ള ഒരു നോവലാണ് റമോണ ദി ബ്രേവ്. റമോണ പരമ്പരയിലെ മൂന്നാമത്തെ പുസ്തകമാണിത്. 1975ൽ ആണ് റമോണ ദി ബ്രേവ് ആദ്യമായി പ്രസിദ്ധീകരിക്കപ്പെട്ടത്. റമോണ പുസ്തക പരമ്പരയിലെ റമോണ ദ പെസ്റ്റ് എന്ന നോവലിന്റെ തുടർച്ചയാണ് ഈ നോവൽ. Alan Tiegreen എന്ന ചിത്രകാരനാണ് നോവലിലെ ചിത്രങ്ങൾ രചിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ബാലസാഹിത്യം
പ്ലേറ്റ്‌ലെറ്റ്
പ്ലേറ്റ്‌ലെറ്റുകൾ അല്ലെങ്കിൽ ത്രോംബോസൈറ്റുകൾ, രക്തത്തിലെ ചെറുതും നിറമില്ലാത്തതുമായ കോശ ശകലങ്ങളാണ്, അത് രക്തം കട്ടപിടിക്കുന്നതിനും അതുവഴി രക്തസ്രാവം തടയുന്നതിനും സഹായിക്കുന്നു. അസ്ഥിമജ്ജയിലാണ് പ്ലേറ്റ്ലെറ്റുകൾ നിർമ്മിക്കുന്നത്. ആരോഗ്യമുള്ള ശരീരത്തിലെ രക്തത്തിൽ ഏകദേശം 1,50,000 മുതൽ 4,50,000വരെ പ്ലേറ്റ്‌ലെറ്റുകൾ അടങ്ങിയിട്ടുണ്ട്. മെഗാകാരിയോസൈറ്റുകൾ എന്ന കോശങ്ങളിൽ നിന്നാണ് പ്ലേറ്റ്‌ലെറ്റുകൾ ഉണ്ടാവുന്നത്.
വൈകല്യങ്ങളുടെ അടയാളങ്ങളും ലക്ഷണങ്ങളും
പ്ലേറ്റ്‌ലെറ്റ് തകരാറുകൾ കാരണം സ്വയമേവയുള്ളതും അമിതമായതുമായ രക്തസ്രാവം സംഭവിക്കാം. പ്ലേറ്റ്‌ലെറ്റുകളുടെ കുറവ്, പ്രവർത്തനരഹിതമായ പ്ലേറ്റ്‌ലെറ്റുകൾ അല്ലെങ്കിൽ പ്ലേറ്റ്‌ലെറ്റുകളുടെ അമിതമായ (1.0 മില്ല്യൺ/മൈക്രോലിറ്റർ) എണ്ണം എന്നിവ കാരണം ഈ രക്തസ്രാവം ഉണ്ടാകാം (അധിക സംഖ്യകൾ സീക്വസ്‌ട്രേഷൻ കാരണം ആപേക്ഷിക വോൺ വില്ലെബ്രാൻഡ് ഫാക്ടർ ഡിഫിഷ്യൻസി ഉണ്ടാക്കുന്നു).
മരുന്നുകൾ
ആസ്പിരിൻ- പ്ലേറ്റ്ലറ്റ് അടിഞ്ഞു കൂടുന്നത് തടയുന്നു. ക്ലോപിഡോഗ്രൽ - പ്ലേറ്റ്ലറ്റ് അടിഞ്ഞു കൂടുന്നത് തടയുന്നു.
മറ്റ് മൃഗങ്ങൾ
പ്ലേറ്റ്‌ലെറ്റുകൾക്ക് പകരം, സസ്തനികളല്ലാത്ത കശേരുക്കൾക്ക് ന്യൂക്ലിയേറ്റഡ് ത്രോംബോസൈറ്റുകളാണ് ഉള്ളത്, അവ രൂപശാസ്ത്രത്തിൽ ബി ലിംഫോസൈറ്റുകളോട് സാമ്യമുള്ളതാണ്. ത്രോംബിനോടുള്ള പ്രതികരണമായി അവ അഗ്രിഗേറ്റ് ചെയ്യുന്നുവെങ്കിലും പ്ലേറ്റ്‌ലെറ്റുകൾ ചെയ്യുന്നതുപോലെ അവ എഡിപി, സെറോടോണിൻ, അഡ്രിനാലിൻ എന്നിവയുമായി ചേരുന്നില്ല.
അവലംബം
വർഗ്ഗം:കോശജീവശാസ്ത്രം
നന്മണ്ട ഗ്രാമപഞ്ചായത്ത്
കോഴിക്കോട് ജില്ലയിൽ കോഴിക്കോട് താലൂക്കിലെ ചേളന്നൂർ ബ്ളോക്ക് പരിധിയിൽ നന്മണ്ട വില്ലേജ് ഉൾപ്പെടുന്ന ഗ്രാമപഞ്ചായത്താണ് 23.01 ച.കി.മീറ്റർ വിസ്തീർണ്ണമുള്ള നന്മണ്ട ഗ്രാമപഞ്ചായത്ത്.
അവലംബം
വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
ബഡ്ഡി
ബഡ്ഡി 2013 ൽ റിലീസ് ചെയ്ത മലയാള ചലച്ചിത്രമാണ്. രാജ് പ്രഭാവതി മേനോൻ രചനയും സംവിധാനവും നിർവഹിച്ച ചിത്രം നിർമ്മിച്ചിരിക്കുന്നത് അഗസ്റ്റിൻ ജാക്സനാണ്‌. അനൂപ് മേനോൻ, ഭൂമിക ചൗള, ബാലചന്ദ്രമേനോൻ, ബാബു ആന്റണി, ആശ ശരത്, ശ്രീകാന്ത്, അരുൺ, മിഥുൻ മുരളി എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. ബാലചന്ദ്രമേനോൻ ഒരു നീണ്ട ഇടവേളയ്ക്ക് ശേഷം തിരിച്ചെത്തിയ ചിത്രം കൂടിയാണ് ബഡ്ഡി.
അവലംബം
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
ചക്കരയുമ്മ
1984 ൽ  സാജൻ സംവിധാനം ചെയ്ത ജഗൻ അപ്പച്ചൻ നിർമ്മിച്ചഒരു ഇന്ത്യൻ മലയാളം സിനിമ ആണ് ചക്കരയുമ്മ. എസ് എൻ സ്വാമി കഥയെഴുതിയ ഈ ചിത്രത്തിന്റെ തിരക്കഥ സംഭാഷണം രചിച്ചത് കലൂർ ഡെന്നീസ് ആണ്. ചിത്രത്തിൽ മധു, ശ്രീവിദ്യ, മമ്മൂട്ടി, ജഗതി ശ്രീകുമാർ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. സിനിമയിലൂടെ സംഗീത സ്കോർ ഉണ്ട് ശ്യാം. പൂവച്ചൽ ഖാദർ ഗാനങ്ങളെഴുതി
പാട്ടരങ്ങ്
ശ്യാം സംഗീതം നൽകിയതും പൂവചൽ ഖാദറാണ് വരികൾ രചിച്ചത്.
യൂറ്റ്യൂബ്
ചക്കരയുമ്മ വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1984-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:സാജൻ സംവിധാനം ചെയ്ത ചലച്ചിത്രങ്ങൾ വർഗ്ഗം:കലൂർ ഡന്നീസ് തിരക്കഥ എഴുതിയ ചലച്ചിത്രങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:പൂവച്ചൽഖാദർ-ശ്യാം ഗാനങ്ങൾ വർഗ്ഗം:പൂവച്ചൽ ഖാദറിന്റെ ഗാനങ്ങൾ വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ വർഗ്ഗം:മധു-ശ്രീവിദ്യ ജോഡി വർഗ്ഗം:മധു അഭിനയിച്ച മലയാളചലച്ചിത്രങ്ങൾ
ആലിസ് മറിയോൺ എല്ലെൻ ബെയിൽ
നാഷണൽ ഗാലറി സ്കൂളിൽ ആണ് ബെയിൽ പഠിച്ചത്. മെൽബോണിൽ 1920 മുപ്പത് കാലത്താണ് അവർ ആർടിസ്റ്റായി കൂടുതൽ തിളങ്ങിയത്. മെൽബോൺ സൊസൈറ്റി ഓഫ് വിമൻ പെയിന്റേഴ്സ് ൽ 1917–1955 കാലത്ത് അവരുടെ ചിത്രങ്ങൾ പ്രദർശിപ്പിച്ചു.
അവലംബം
വർഗ്ഗം:ഓസ്ട്രേലിയൻ ചിത്രകാരന്മാർ വർഗ്ഗം:1875-ൽ ജനിച്ചവർ വർഗ്ഗം:നവംബർ 11-ന് ജനിച്ചവർ വർഗ്ഗം:1955-ൽ മരിച്ചവർ വർഗ്ഗം:ഫെബ്രുവരി 14-ന് മരിച്ചവർ
ഘടകപ്രവർത്തനം
ഘടകപ്രവർത്തനംരാസ എഞിനീയറിങ്ങിലും അതുമായി ബന്ധപ്പെട്ട പ്രക്രിയകളിലും ഒരു വിപുലമായ പ്രക്രിയയുടെ അടിസ്ഥാന ഘട്ടമാണ്. ഒരു ഘടകപ്രവർത്തനത്തിൽ വേർതിരിക്കൽ, ക്രിസ്റ്റലീകരണം, ബാഷ്പീകരണം, അരിക്കൽ, പോളിമറൈസേഷൻ, ഐസോമെറൈസേഷൻ എന്നീ രാസമാറ്റമോ ഭൗതികമാറ്റമോ അടങ്ങിയിരിക്കുന്നു. ഉദാഹരണത്തിനു, പാലിന്റെ പ്രോസസ്സിങ്ങിൽ ഏകാത്മകമാക്കൽ, പാസ്ച്യുറൈസേഷൻ, തണുപ്പിക്കൽ, പാക്കറ്റിലാക്കൽ എന്നീ വിവിധ ഘടകപ്രവർത്തനങ്ങൾ അടങ്ങിയിട്ടുണ്ട്. ഇവ ഒന്നിച്ചു ചേർന്നാൽ മാത്രമേ പാൽ പ്രോസസ്സിങ്ങ് നടക്കൂ. ഒരു പ്രക്രിയയ്ക്ക് ഇതുപോലെ നിരവധി ഘടകപ്രവർത്തനങ്ങൾ ചേർന്നാലേ അതിന്റെ അസംസ്കൃതവസ്തുവിൽനിന്നും ആവശ്യമായ ഉല്പന്നം ഉണ്ടാവുകയുള്ളൂ.
അവലംബം
വർഗ്ഗം:രസതന്ത്രം
മിർണ ലോയ്
1905–1924: ആദ്യകാലം
1905 ഓഗസ്റ്റ് 2-ന് മൊണ്ടാനയിലെ ഹെലേനയിൽ അഡെല്ലെ മേയുടെയും (മുമ്പ്, ജോൺസൺ) റാഞ്ചർ ഡേവിഡ് ഫ്രാങ്ക്ലിൻ വില്യംസിന്റെയും മകളായി മിർണ അഡെലെ വില്യംസ് എന്ന പേരിൽ ലോയ് ജനിച്ചു. ലോയ് ജനിക്കുന്നതിന് ഒരു വർഷം മുമ്പ്, 1904-ൽ മാതാപിതാക്കൾ ഹെലീനയിൽ വച്ചാണ് വിവാഹം കഴിച്ചത്. ഡേവിഡ് ഫ്രെഡറിക് വില്യംസ് (മരണം. 1982) എന്ന പേരിൽ അവൾക്ക് ഒരു ഇളയ സഹോദരനുണ്ടായിരുന്നു. ലോയിയുടെ പിതാമഹനായ ഡേവിഡ് തോമസ് വില്യംസ് ഇംഗ്ലണ്ടിലെ ലിവർപൂളിൽ നിന്ന് 1856-ൽ അമേരിക്കൻ ഐക്യനാടുകളിലേയ്ക്ക് കുടിയേറി ഫിലാഡൽഫിയയിൽ എത്തിയ വെൽഷുകാരനായിരുന്നു. അക്കാലത്ത് ഇംഗ്ലീഷിൽ എഴുതാനും വായിക്കാനും കഴിയാതിരുന്ന അദ്ദേഹം പിന്നീട് മൊണ്ടാന ടെറിട്ടറിയിൽ സ്ഥിരതാമസമാക്കുകയും അവിടെ ഒരു റാഞ്ചറായി ജീവിതം ആരംഭിക്കുകയും ചെയ്തു. ലോയിയുടെ മാതൃ മുത്തശ്ശീമുത്തശ്ശന്മാർ സ്കോട്ടിഷ്, സ്വീഡിഷ് കുടിയേറ്റക്കാരായിരുന്നു. കുട്ടിക്കാലത്ത് ഹെലീനയിൽ ബാങ്കർ, റിയൽ എസ്റ്റേറ്റ് ഡെവലപ്പർ, ഫാം ലാൻഡ് അപ്രൈസർ എന്നീ നിലകളിൽ ജോലി ചെയ്തിരുന്ന അവളുടെ പിതാവ്, മൊണ്ടാന സ്റ്റേറ്റ് ലെജിസ്ലേച്ചറിൽ സേവനമനുഷ്ഠിക്കാൻ തിരഞ്ഞെടുക്കപ്പെട്ട ഏറ്റവും പ്രായം കുറഞ്ഞ വ്യക്തിയായിരുന്നു. ഷിക്കാഗോയിലെ അമേരിക്കൻ കൺസർവേറ്ററി ഓഫ് മ്യൂസിക്കിൽ നിന്ന് സംഗീതം പഠിച്ചിരുന്ന മാതാവ്, ഒരു കാലത്ത് ഒരു കച്ചേരി അവതാരകയായുള്ള ഒരു കരിയർ പരിഗണിച്ചിരുന്നുവെങ്കിലും ലോയിയെയും സഹോദരനെയും വളർത്തുന്നതിനായി അവർ സമയം നീക്കിവച്ചു. ലോയിയുടെ അമ്മ ആജീവനാന്ത ഡെമോക്രാറ്റായിരുന്നപ്പോൾ പിതാവ് ഉറച്ച റിപ്പബ്ലിക്കൻ അനുഭാവിയായിരുന്നു. അവൾ ഒരു മെത്തഡിസ്റ്റ് ചട്ടക്കൂടിലാണ് വളർന്നത്.
ലോയിക്ക് 13 വയസ്സുള്ളപ്പോൾ, ആ വർഷം നവംബറിൽ പടർന്നുപിടിച്ച 1918-ലെ ഫ്ലൂ പാൻഡെമിക്കിൽ പിതാവ് മരിണമഞ്ഞു. ലോയിയുടെ മാതാവ് കുടുംബത്തോടൊപ്പം കാലിഫോർണിയയിലേക്ക് മാറുകയും ലോസ് ഏഞ്ചൽസിന് പുറത്തുള്ള കൽവർ സിറ്റിയിൽ സ്ഥിര താമസമാക്കുകയും ചെയ്തു. അവിടെ അവർ. ലോസ് ഏഞ്ചൽസിലെ നഗരകേന്ദ്രത്തിൽ‌ നൃത്ത പഠനം തുടരുന്നതിനിടയിൽ ലോയ് പെൺകുട്ടികൾക്കായുള്ള വെസ്റ്റ്‌ലേക്ക് സ്കൂൾ ഫോൾ ഗേൾസിൽ ചേർന്നു. നാടക കലകളിലെ പാഠ്യേതര പങ്കാളിത്തത്തെ അവളുടെ അധ്യാപകർ എതിർത്തപ്പോൾ, മാതാവ് അവളെ വെനീസ് ഹൈസ്‌കൂളിൽ ചേർക്കുകയും 15-ആം വയസ്സിൽ അവൾ പ്രാദേശിക നാടകങ്ങളിൽ പ്രത്യക്ഷപ്പെടാൻ തുടങ്ങുകയും ചെയ്തു.
ഇക്വിനിക്സ്
ഇൻറർനെറ്റ് കണക്ഷനിലും ഡാറ്റാ സെന്ററുകളിലും ശ്രദ്ധയൂന്നി കാലിഫോർണിയയിലെ റെഡ്വുഡ് സിറ്റി ആസ്ഥാനമായി പ്രവർത്തിക്കുന്ന ഒരു അമേരിക്കൻ മൾട്ടിനാഷണൽ കമ്പനിയാണ് ഇക്വിനിക്സ്. അഞ്ച് ഭൂഖണ്ഡങ്ങളിലായി 25 രാജ്യങ്ങളിൽ 210 ഡാറ്റാ സെന്ററുകളുള്ള ആഗോള കൊളോക്കേഷൻ ഡാറ്റാ സെന്റർ മാർക്കറ്റ് ഷെയറിൽ കമ്പനി മുൻപന്തിയിലാണ്. .
ടിക്കർ ചിഹ്നമായ ഇക്വിക്സിന് കീഴിൽ ഇത് നാസ്ഡാക് സ്റ്റോക്ക് എക്സ്ചേഞ്ചിൽ ലിസ്റ്റുചെയ്തിട്ടുണ്ട്, 2020 ലെ കണക്കനുസരിച്ച് ആഗോളതലത്തിൽ ഏകദേശം 8,700 ജീവനക്കാരുണ്ടായിരുന്നു. 2015 ജനുവരിയിൽ കമ്പനി ഒരു റിയൽ എസ്റ്റേറ്റ് ഇൻവെസ്റ്റ്‌മെന്റ് ട്രസ്റ്റിലേക്ക് (REIT) മാറ്റപ്പെട്ടു.
ഡിജിറ്റൽ എക്യുപ്‌മെന്റ് കോർപ്പറേഷനിലെ രണ്ട് ഫെസിലിറ്റി മാനേജർമാരായ അൽ അവേരിയും ജയ് അഡൽസണും ചേർന്നാണ് 1998 ൽ ഇക്വിനിക്സ് സ്ഥാപിച്ചത്. പരസ്പരം മത്സരിക്കുന്ന നെറ്റ്‌വർക്കുകൾക്ക് ഡാറ്റാ ട്രാഫിക്കിനെ ബന്ധിപ്പിക്കാനും പങ്കിടാനും കഴിയുന്ന ഒരു നിഷ്പക്ഷ സ്ഥലമായി കമ്പനി അതിന്റെ ഡാറ്റാ സെന്റർ പ്ലാറ്റ്‌ഫോമിനെ പ്രോത്സാഹിപ്പിച്ചു വന്നു. സ്ഥാപനം "നെറ്റ്‌വർക്ക് ഇഫക്റ്റ്" കാര്യമായെടുത്ത്, അതിലൂടെ ഓരോ പുതിയ ഉപഭോക്താവും അതിന്റെ പ്ലാറ്റ്‌ഫോമിലെ ആകർഷണം വിപുലമാക്കും ഇത് 2002 ൽ ഏഷ്യ-പസഫിക്, 2007 ൽ യൂറോപ്പ്,, 2011 ൽ ലാറ്റിനമേരിക്ക, 2012 ൽ മിഡിൽ ഈസ്റ്റ് എന്നിവിടങ്ങളിലേക്കും വ്യാപിച്ചു.
2018 ൽ, സ്ലഡ്ജ് എന്ന ഓൺലൈൻ പ്രസിദ്ധീകരണം ശേഖരിച്ച വിവരമനുസരിച്ച്, യുഎസ് ഏജൻസി കസ്റ്റംസ് ആൻഡ് ബോർഡർ പ്രൊട്ടക്ഷനുമായി ഇക്വിനിക്സ് മൂന്ന് കരാറുകളിൽ ഒപ്പുവെച്ചു, മൊത്തം 5 മില്യൺ ഡോളറിലധികം "ഇൻഫർമേഷൻ ടെക്നോളജി സപ്പോർട്ട് ഉപകരണങ്ങൾ" നൽകുന്നതിന്.
അവലംബം
വർഗ്ഗം:കമ്പനികൾ വർഗ്ഗം:അന്താരാഷ്ട്ര കമ്പനികൾ
യുഗാദി (പുതുവത്സരം)
കർണാടകത്തിന്റേയും ആന്ധ്രാപ്രദേശിന്റേയും തെലുങ്കാനയുടെയും പുതുവത്സരാരംഭ ദിനമാണ് യുഗാദി എന്നറിയപ്പെടുന്നത്. കേരളീയർക്ക് വിഷു എന്നപോലെ വളരെ ആഘോഷപൂർവം ഇത് കൊണ്ടാടുന്നു. മഹാവിഷ്ണുവിന്റെ ഒൻപതാമത്തെ അവതാരമായി കരുതപ്പെടുന്ന ശ്രീ കൃഷ്ണൻ മരിച്ച ദിവസം ആരംഭിച്ച കലിയുഗത്തിന്റെ തുടക്കമായിട്ടാണ് യുഗാദി കണക്കാക്കപ്പെടുന്നത്. വിവിധ തരത്തിലുള്ള ഭക്ഷണപദാർത്ഥങ്ങൾ ഈ അവസരത്തിൽ ഉണ്ടാക്കുന്നു. യുഗാദി പച്ചടി എന്ന് തെലുങ്കിലും ബേബു ബെള്ള എന്ന് കന്നഡത്തിലും അറിയപ്പെടുന്ന ഒരുതരം പാനീയം ഈ സമയത്ത് വളരെ പ്രാധാന്യത്തോടെ ഉണ്ടാക്കിവരുന്നു. മാങ്ങ, പുളി, ശർക്കര, ഉപ്പ്, മുളക്, വേപ്പിൻ പൂവ് എന്നിവ യഥാവിധം ചേർത്താണ് ഈ ഭക്ഷണ പദാർത്ഥം ഉണ്ടാക്കുന്നത്.
പേരിനു പിന്നിൽ
യുഗാരംഭം എന്ന അർത്ഥത്തിൽ സംസ്കൃത വാക്കുകളായ യുഗ, ആദി എന്നീ വാക്കുകൾ കൂടിച്ചേർന്ന് യുഗാദി എന്നു പറയുകയും പിന്നീടത് മാറി ഉഗാദിയായി മാറുകയും ചെയ്തതാണ്.
അവലംബം
വർഗ്ഗം:ഹൈന്ദവാചാരങ്ങൾ വർഗ്ഗം:ഇന്ത്യയിലെ പുതുവത്സരങ്ങൾ
ലംബോർഗിനി
ലോകപ്രശസ്ത ഇറ്റാലിയൻ ആഡംബര സ്പോർട്സ്കാർ നിർമ്മാതാക്കളാണ് ഓട്ടോമൊബൈലി ലംബോർഗിനി (അഥവാ ലംബോർഗിനി). ഇറ്റാലിയൻ സ്വദേശി ഫെറൂസിയോ ലംബോർഗിനിയാണ് ഓട്ടോമൊബൈലി ലംബോർഗിനിയുടെ സ്ഥാപകൻ. നിലവിൽ(1998 മുതൽ) വോക്സ് വാഗൺ ഗ്രൂപ്പിന്റെ ഉടമസ്ഥതയിലുള്ള ലംബോർഗിനിയുടെ ആസ്ഥാനം ഇറ്റലിയിലെ ബൊളോണ ആണ്. ട്രാക്ടർ നിർമ്മാണത്തിൽ നിന്നാരംഭിച്ച് വാഹനങ്ങൾക്കായുള്ള ഹീറ്റർ,എയർ കണ്ടീഷനിംഗ് സിസ്റ്റം എന്നിവയും രൂപകൽപ്പന ചെയ്ത ലംബോർഗിനി 1963ൽ ആണ് ആഡംബര സ്പോർട്സ് കാർ നിർമ്മാണം ആരംഭിക്കുന്നത്. സ്ഥാപകൻ ലംബോർഗിനി 1993ൽ മരണപ്പെട്ടു. ഇന്ന് ലോകത്തെ ഒന്നാംകിട സ്പോർട്സ്കാർ നിർമ്മാതാക്കളിൽ ഒന്നായ ലംബോർഗിനി അതിന്റെ അതിവേഗ കാറുകളിലൂടെയാണ് അറിയപ്പെടുന്നത്.
ആരംഭം
1916ൽ ആയിരുന്നു ഫെറൂസിയോ ലംബോർഗിനിയുടെ ജനനം. രണ്ടാം ലോകമഹായുദ്ധകാലത്ത് അദ്ദേഹം പട്ടാളത്തിൽ ചേരുകയും റോഡ്സ് ദ്വീപിൽ സേവനമനുഷ്ഠിക്കുകയും ചെയ്തു. അവിടെ അദ്ദേഹം കാറുകൾക്കും ട്രക്കുകൾക്കുമായി ഒരു അഴിച്ചുപണിശാല തുടങ്ങുകയും അത് വിജയമായിത്തീരുകയും ചെയ്തു. പിന്നീട് നാട്ടിലേക്ക് തിരിച്ചുവന്ന ലംബോർഗിനി അവിടെ ട്രാക്ടർ എഞ്ചിനുകൾ രൂപകൽപ്പന ചെയ്ത് നിർമ്മിക്കാൻ ആരംഭിച്ചു. അതും വൻ വിജയമായിരുന്നു. അങ്ങനെ 1963ൽ അദ്ദേഹം ജിയാം പോളോ ദല്ലാര എന്ന എഞ്ചിനീയറുടെ സഹായത്തോടെ ആദ്യത്തെ കാർ "ലംബോർഗിനി 350ജി.ടി.വി" നിർമ്മിച്ചു. ആ വർഷം ടൂറിൻ ഓട്ടോ ഷോയിൽ അത് അവതരിപ്പിച്ചു. അതേ വർഷം തന്നെ ആ കാർ വ്യാവസായികാടിസ്ഥാനത്തിൽ "ലംബോർഗിനി 350ജി.ടി" എന്ന പേരിൽ നിർമ്മാണം ആരംഭിച്ചു. 350 കുതിരശക്തി വി.12 എഞ്ചിൻ ആയിരുന്നു അതിന്റെ സവിശേഷത.
പ്രധാനകാറുകൾ
350ജി.ടിക്ക് ശേഷം വന്ന 400ജി.ടി,400ജി.ടി 2+2 എന്നീ കാറുകളിലൂടെ ലംബോർഗിനി ലോകപ്രസിദ്ധമായി. എന്നാൽ ലംബോർഗിനി എന്ന നാമം മഹത്തരമാക്കി എന്നറിയപ്പെടുന്ന കാർ 1965ലെ പ്രദർശിപ്പിക്കപ്പെട്ട "മിയൂറ" ആയിരുന്നു. സാധാരണയായി മത്സരകാറുകളിൽ മാത്രം കണ്ടുവന്നിരുന്ന രീതിയിൽ എഞ്ചിൻ സ്ഥാപിക്കപ്പെട്ടത് ആദ്യമായി ഈ കാറിൽ ആയിരുന്നു. ലംബോർഗിനിയുടെ വിപ്ലവകരമായ കാർ എന്നറിയപ്പെടുന്ന കാർ ആണ് എൽ.പി 400 കോണ്ടാക്. ആദ്യമായി മുകളിലേക്കു തുറക്കുന്ന വാതിലുകളോട് കൂടിയ ഈ കാർ ഇന്നും ഒരു അത്ഭുതഡിസൈൻ ആയി ഗണിക്കപ്പെടുന്നു. ഇവ കൂടാതെ ഗലാർഡോ, മഴ്സിലാഗോ, എസ്പാഡ, അതിവേഗകാർ ഡയാബ്ലോ, റെവൻടൺ, അവന്റഡോർ എന്നിവയും ലംബോർഗിനിയെ വളർത്തുന്നതിൽ മുഖ്യപങ്കു വഹിച്ചു.
ലംബോർഗിനിയുടെ ലോഗോ
കറുത്ത പ്രതലത്തിൽ സ്വർണ്ണാക്ഷരങ്ങളിൽ ലംബോർഗിനി എന്ന പേരും സ്വർണനിറത്തിലുള്ള പോരുകാളയുടെ ചിത്രവുമാണ് ലംബോർഗിനിയുടെ ലോഗോ. ഫെറൂസിയോ ലംബോർഗിനിയുടെ രാശിചിഹ്നമായ ടോറസിൽ(ഇടവരാശി) നിന്നാണ് കാളയെ എടുത്തിരിക്കുന്നത്.ഫെറൂസിയോ ലംബോർഗിനിയുടെ ഇഷ്ടവിനോദമായിരുന്നു കാളപ്പോർ. ശക്തിയുടെയും സ്ഥിരതയുടെയും നിശ്ചയദാർഢ്യത്തിന്റെയും പ്രതീകമാണ് കാള.ലോഗോയിലെ സ്വർണനിറം ശ്രേഷ്ഠതയെയും പാരമ്പര്യത്തെയും കറുപ്പുനിറം ശക്തി, സമ്പൂർണ്ണത, അന്തസ്സ്, അഴക് എന്നിവയെയും സൂചിപ്പിക്കുന്നു.
അവലംബം
വർഗ്ഗം:കാർ നിർമ്മാണ കമ്പനികൾ വർഗ്ഗം:ആഡംബര മോട്ടോർ വാഹന നിർമ്മാതാക്കൾ‎
അസ്ഥിസന്ധി
രണ്ടോ അതിൽ അധികമോ അസ്ഥികൾ ചേരുന്ന ഭാഗത്തെ അസ്ഥിസന്ധി എന്നു പറയുന്നു. ചലത്‌സന്ധികൾ എന്നും അചലത്‌സന്ധികൾ എന്നും രണ്ടു തരമുണ്ട്.
ചലത്‌സന്ധി
ചലനം സാദ്ധ്യമാവുന്ന സന്ധികളാണ് ഇവ. സന്ധിയിലെ അസ്ഥികളൂടെ അറ്റം തരുണാസ്ഥികൾ കൊണ്ട് മൂടിയിരിക്കും. ഇത് ഘർഷണം കുറയ്ക്കുന്നു. അസ്ഥിയുടെ അഗ്രങ്ങൾക്കിടയിൽ സ്നായു നിർമ്മിതമായ സ്രാവസമ്പുടം എന്ന സഞ്ചിയുണ്ട്. ഈ സഞ്ചിയെ അവ്വരണാം ചെയ്യുന്ന നേർത്ത സ്ഥരം ഒരു തരം ദ്രവം സ്രവിപ്പിക്കുന്നു. ഇതും ഘർഷണം കുറയ്ക്കാൻ സഹായിക്കുന്നു.സന്ധിയിലെ അസ്ഥികളെ തമ്മിൽ ബലമുള്ള സ്നായു എന്ന നാടകൾ കൊണ്ട് ബന്ധിച്ചിരിക്കുന്നു.
ചലത്‌സന്ധികളിൽ ഉലൂഖ സന്ധി, വിജാഗിരി സന്ധി, കീല സന്ധി, വഴുതുന്ന സന്ധി എന്നിങ്ങനെ പലതരമുണ്ട്.